pythainlp/thai-wiki-dataset-v4 huggingface dataset:
ชียากู ซิลวา

ชียากู เอมีลียานู ดา ซิลวา (เกิด 22 กันยายน ค.ศ. 1984) หรือรู้จักกันในชื่อ ชียากู ซิลวา เป็นนักฟุตบอลชาวบราซิล ปัจจุบันเล่นในตำแหน่งเซ็นเตอร์แบ็กให้แก่ฟลูมีเน็งซี สโมสรในกังเปโอนาตูบราซีเลย์รูแซรียีอา และทีมชาติบราซิล ชียากูมีความโดดเด่นในด้านฝีเท้า การเล่นลูกกลางอากาศ และการเป็นผู้นำ ทำให้เขาได้รับการยกย่องให้เป็นหนึ่งในกองหลังตัวกลางที่ดีที่สุดในยุคนี้
หลังจากที่ย้ายกลับยุโรปเพื่อร่วมทีมมิลานใน ค.ศ. 2009 ซิลวาสถาปนาตนเองเป็นหนึ่งในกองหลังที่ดีที่สุดในโลก โดยพาทีมชนะเลิศเซเรียอาในฤดูกาล 2010–11 ต่อมาในเดือนกรกฎาคม ค.ศ. 2012 เขาย้ายไปปารีแซ็ง-แฌร์แม็งด้วยค่าตัว 42 ล้านยูโร ทำให้เขากลายเป็นกองหลังที่มีค่าตัวแพงเป็นอันดับสองของโลก (ณ เวลานั้น) รองจากริโอ เฟอร์ดินานด์ ซิลวาพาเปแอ็สเฌชนะเลิศลีกเอิง 7 สมัย, กุปเดอลาลีก 6 สมัย (ทำได้ 5 สมัยติดต่อกัน) และกุปเดอฟร็องส์ 5 สมัย นอกจากนี้ ยังพาทีมเข้าชิงชนะเลิศยูฟ่าแชมเปียนส์ลีกเป็นครั้งแรกใน ค.ศ. 2020
ในค.ศ 2021ซิลวาได้ย้ายมาเชลซีแบบไร้ค่าตัว และได้ลงประเดิมสนามนัดแรกในพรีเมียร์ลีกอังกฤษเจอกับเวสต์บรอมมิชอัลเบียนโดยที่เขาได้เป็นกัปตันทีมในนัดนั้น แต่เขาทำพลาดทำให้เสมอกับทางเวสต์บรอมมิชอัลเบียน 3-3 แต่หลังจากนั้นเขากลายเป็นปราการหลังที่แข็งแกร่ง ผลงานเขาคือช่วยเชลซีเข้าชิงชนะเลิศยูฟ่าแชมเปี้ยนส์ลีกอีกครั้ง ตั้งแต่8ทีมสุดท้ายจนถึงรอบชิงชนะเลิศ เชลซีเสียไปแค่ 2ประตู ในนัดชิงชนะเลิศยูฟ่าแชมเปี้ยนส์ลีก เชลซีได้เจอกับแมนเชสเตอร์ซิตี้ เขาลงสนามเป็นตัวจริง แต่ว่าเล่นไปสักพักเขาเกิดอาการบาดเจ็บจนต้องเปลี่ยนตัว แต่สุดท้ายเชลซีก็คว้าถ้วยรางวัลยูฟ่าแชมเปี้ยนส์ลีกไปครองในปีค.ศ.2020-2021
จากนั้นในปี ค.ศ. 2021 เขาได้พาเชลซีคว้าถ้วยยูฟ่าซุปเปอร์คัพและสโมสรโลก รวมกันเป็น3ใบ
และสุดท้ายเขากลับไปที่ฟลูมิเนนเซ่ในปี ค.ศ. 2024
ซิลวาเล่นให้กับทีมชาติชุดใหญ่ตั้งแต่ ค.ศ. 2008 และเป็นส่วนหนึ่งของทีมชาติชุดลุยศึกฟุตบอลโลก 2010 ซึ่งเขาไม่ได้ลงเล่น ซิลวาเป็นกัปตันของทีมชาติบราซิลชุดที่ชนะเลิศฟีฟ่าคอนเฟเดอเรชันส์คัพ 2013 และจบอันดับที่สี่ในฟุตบอลโลกปีถัดมา เขาได้เข้าร่วมโอลิมปิกฤดูร้อนสองครั้ง โดยได้รับเหรียญทองแดงในปี 2008 และเหรียญเงินในอีกสี่ปีถัดมา เขาได้ลงเล่นในโกปาอาเมริกาสามครั้ง โดยพาทีมชนะเลิศในปี 2019 ที่แข่งขันในประเทศตนเอง เขาลงเล่นให้กับทีมชาติมากกว่า 80 นัด
เกียรติประวัติ.
ฟลูมีเน็งซี
มิลาน
ปารีแซ็ง-แฌร์แม็ง
เชลซี
บราซิล อายุไม่เกิน 23 ปี
บราซิล
รางวัลส่วนตัว
ทีมดับเบิลยูดับเบิลยูอี

ทีมดับเบิลยูดับเบิลยูอี เป็นกลุ่มนักมวยปล้ำของสมาคม เวิลด์เรสต์ลิงเฟเดเรชั่น/เอ็นเตอร์เทนเมนต์ หรีอ ดับเบิลยูเอฟ/อี กลุ่มนี้ปรากฏตัวครั้งแรกเมื่อ ดิแอลไลแอนซ์ (ดับเบิลยูซีดับเบิลยู และ อีซีดับเบิลยู) มาบุก ดับเบิลยูดับเบิลยูเอฟ เมื่อปี ค.ศ. 2001
ประวัติในสังเวียนมวยปล้ำ.
ทีมดับเบิลยูดับเบิลยูเอฟ ปะทะ ดิแอลไลแอนซ์ (2001).
ในปี 2001 ดิแอลไลแอนซ์ (ดับเบิลยูซีดับเบิลยู และ อีซีดับเบิลยู) มาบุก ดับเบิลยูดับเบิลยูเอฟ เลยทำให้ในศึก เซอร์ไวเวอร์ ซีรีส์ (2001) ได้มีการปล้ำแทคทีม 10 คน แบบอิลิมิเนชั่น (สมาชิกฝั่งไหนถูกจับกด/ยอมแพ้ จะต้องถูกคัดออก) ระหว่าง ทีมดับเบิลยูดับเบิลยูเอฟ ปะทะ ดิแอลไลแอนซ์ โดยสมาชิกของ ทีมดับเบิลยูดับเบิลยูเอฟ มี แชมป์โลก WCW เดอะ ร็อค, คริส เจอริโค, บิ๊กโชว์, ดิอันเดอร์เทคเกอร์ และ เคน สมาชิกของ ดิแอลไลแอนซ์ มี เจ้าของ WCW เชน แม็กแมเฮิน, แชมป์โลก WWF "สโตนโคล" สตีฟ ออสติน, แชมป์ฮาร์ดคอร์ ร็อบ แวน แดม, เคิร์ต แองเกิล และ บูเกอร์ ที สุดท้าย ทีมดับเบิลยูดับเบิลยูเอฟ ก็สามารถเอาชนะ ดิแอลไลแอนซ์ ไปได้ และ วินซ์ แม็กแมน ออกมาปรบมือให้กับ เดอะ ร็อค (เดอะ ร็อค สามารถกด "สโตนโคล" สตีฟ ออสติน เป็นคนสุดท้าย และทำให้ ทีมดับเบิลยูดับเบิลยูเอฟ เอาชนะ ดิแอลไลแอนซ์ ไปได้)
สงครามระหว่าง จอห์น ซีนา กับ เดอะเน็กซัส/การรวมตัวอีกครั้งของทีมดับเบิลยูดับเบิลยูอี (2010).
ในเฟทัลโฟร์เวย์ (2010) จอห์น ซีนาต้องป้องกันแชมป์ WWE กับ แรนดี ออร์ตัน, เชมัส และ เอดจ์ แบบ 4 เส้า สุดท้าย จอห์น ซีนา ก็ต้องเสียแชมป์ WWE คืนให้กับ เชมัส เพราะกลุ่มNXTซีซั่น 1 มาลอบทำร้าย จอห์น ซีนา ต่อมาซีนาขอท้าชิงแชมป์โลก WWE คืนจาก เชมัส ในมันนีอินเดอะแบงก์ (2010) ในรูปแบบการปล้ำกรงเหล็ก สุดท้าย จอห์น ซีนา ก็ไม่สามารถคว้าแชมป์ WWE คืนจาก เชมัส มาได้ เนื่องจากกลุ่มเดอะเน็กซัส หรือ NXT ซีซั่น 1 มาก่อกวนการปล้ำของซีนาตลอดเวลา ทำให้ซีนาแค้นมากแล้วไปมีเรื่องกับพวกกลุ่มเดอะเน็กซัส แล้วท้าเจอกันแบบแท็กทีม 7 ต่อ 7 ในซัมเมอร์สแลม (2010) แต่ว่าสมาชิกทีมซีนาอย่างเดอะเกรทคาลี ถูกกลุ่มเน็กซัสลอบทำร้าย ทำให้ไม่สามารถมาร่วมปล้ำได้ และต้องหาคนมาแทนโดยซีนาเลือกแดเนียล ไบรอัน อดีตสมาชิกเน็กซัสมาปล้ำแทนคาลี โดยสุดท้ายซีนาจัดการหัวหน้าเน็กซัส เวด บาร์เร็ตต์ เป็นคนสุดท้าย ทำให้ทีม WWE เอาชนะได้สำเร็จ
ยาซูฮิโตะ เอ็นโด

ยาซูฮิโตะ เอ็นโด (; โรมาจิ: "Endō Yasuhito") เกิดเมื่อวันที่ 28 มกราคม ค.ศ. 1980 ในเมืองคาโงชิมะ จังหวัดคาโงชิมะ เป็นนักฟุตบอลชาวญี่ปุ่น ปัจจุบันเล่นให้กับสโมสรฟุตบอลจูบิโล อิวาตะในเจลีก และทีมชาติญี่ปุ่น ในตำแหน่งกองกลาง
จิกะ

กิกะ- หรือ จิกะ-  เป็นคำนำหน้าหน่วยในระบบเมตริก แสดงถึงค่าหนึ่งพันล้าน (109 หรือ 1000000000) มีสัญลักษณ์คือ G-
กิกะมาจากภาษากรีกคือ γίγας มีความหมายว่า 'ยักษ์' พจนานุกรมภาษาอังกฤษของอ็อกฟอร์ดมีการบันทึกว่า คำนี้ถูกใช้เก่าแก่ที่สุดในรายงานการประชุมของ IUPAC ครั้งที่ 14 เมื่อปี 1947 : "คำนำหน้าต่อไปนี้ใช้เพื่อย่อสำหรับค่าหนึ่งพันล้าน โดยมีอักษรย่อว่า: G- กิกะ- 109×"
เมื่อพูดถึงคำว่า กิกะ เป็นหน่วยข้อมูลในคอมพิวเตอร์แล้ว คือ จิกะบิต หรือ จิกะไบต์ จะมีค่า 1073741824 หรือ 230 ถึงแม้ว่าค่านี้จะขัดแย้งกับมาตรฐานทั่วไปและไม่ได้รับการยอมรับจากองค์กรมาตรฐานต่าง ๆ
เมกะ

เมกะ  เป็นคำนำหน้าหน่วยที่ใช้ในระบบเมตริก ที่เรียกกันว่า คำอุปสรรคเอสไอ แสดงถึงค่าหนึ่งล้าน (106 หรือ 1000000) คำดังกล่าวเริ่มใช้อย่างเป็นทางการในระบบเอสไอตั้งแต่ปี ค.ศ. 1960 (พ.ศ. 2503) คำว่า "เมกะ" มีรากศัพท์มาจากภาษากรีกว่า μέγας (megas, เมกัส) ซึ่งแปลว่า "ใหญ่, ยิ่งใหญ่"
ตัวอย่างการใช้.
หากคำนำหน้าดังกล่าวถูกใช้ร่วมกับหน่วยที่มีการยกกำลัง เช่นในหน่วยของพื้นที่หรือปริมาตร คำนำหน้านั้นจะถือว่ารวมกับการยกกำลัง เช่น
วิชาการคอมพิวเตอร์.
ในสาขาวิชาคอมพิวเตอร์ คำว่า "เมกะ" เมื่อใช้กับหน่วยความจำ จะมีค่าเท่ากับ 1,048,576 (หรือ 220) เช่น หนึ่งเมกะไบต์ = 1,048,576 ไบต์ แต่เมื่อใช้กับหน่วยปริมาณอื่นแล้ว เมกะจะมีค่าเท่ากับ 1,000,000 (หรือ 106) เช่น อัตราการส่งข้อมูล 1 เมกะบิตต่อวินาที (Mbit/s หรือ Mbps) = 1,000,000 บิตต่อวินาที
ดีโล บราวน์

แอกกี จูเลียส คอนเนอร์ (Accie Julius Connor; 22 ตุลาคม ค.ศ. 1970) เป็นนักมวยปล้ำอาชีพชาวอเมริกันของWWEในชื่อ ดีโล บราวน์ (D'Lo Brown) เป็นอดีตแชมป์อินเตอร์คอนติเนนทัล 1 สมัย และแชมป์ยุโรป 4 สมัย
พิโก

พิโก  เป็นคำนำหน้าหน่วยในระบบเมตริก แสดงถึงค่าหนึ่งส่วนล้านล้าน (10−12 หรือ 0.000 000 000 001) มีสัญลักษณ์คือ p
คำว่า พิโก มาจากภาษาอิตาลี คือ piccolo มีความหมายว่า เล็ก
อัตโต

อัตโต  เป็นคำนำหน้าหน่วยในระบบเอสไอ แสดงถึงค่าหนึ่งส่วนล้านล้านล้าน]] (10-18 หรือ 0.000 000 000 000 000 001) มันมีสัญลักษณ์คือ a
คำว่า อัตโต มาจากคำว่า atten ในภาษาเดนมาร์ก มีความหมายว่า 18
มิลลิ

มิลลิ  เป็นคำนำหน้าหน่วยในระบบเอสไอ แสดงถึงค่าหนึ่งส่วนพัน (10-3 หรือ 0.001) มันมีสัญลักษณ์คือ m
คำว่า มิลลิ มาจากคำว่า Mille ในภาษาละติน แปลว่า 1,000
เซนติ

เซนติ  เป็นคำนำหน้าหน่วยในระบบเอสไอ แสดงถึงค่าหนึ่งส่วนร้อย (10-2 หรือ 0.01) มีสัญลักษณ์คือ c
คำว่า เซนติ มาจากคำว่า Centum ในภาษาละติน แปลว่า 100
เดซิ

เดชิ  เป็นคำนำหน้าหน่วยในระบบเอสไอ แสดงถึงค่าหนึ่งส่วนสิบ (10-1 หรือ 0.1) มีสัญลักษณ์คือ d
คำว่า เดชิ มาจากคำว่า decimus ในภาษาละติน แปลว่า ที่ 10
ทะเลของก้อย

ทะเลของก้อย  เป็นภาพยนตร์ไทยขนาดสั้น ในโครงการภาพยนตร์เฉลิมพระเกียรติ แด่พระผู้ทรงธรรม เนื่องในในศุภวาระพระบาทสมเด็จพระปรมินทรมหาภูมิพลอดุลยเดช ทรงเจริญพระชนมพรรษา 80 พรรษา 5 ธันวาคม พ.ศ. 2550 จัดสร้างโดยสำนักงานศิลปวัฒนธรรมร่วมสมัย กระทรวงวัฒนธรรม และกำกับภาพยนตร์โดย ปรามธนี วงศ์พรหมเมศร์ และศุภรัฐ บุญมาแย้ม โดยภาพยนตร์เรื่องนี้ได้รับแรงบันดาลใจจาก "พระมหาชนก" พระราชนิพนธ์ในพระบาทสมเด็จพระเจ้าอยู่หัว 
เค้าโครงเรื่อง.
ก้อย เด็กสาวชั้นมัธยมปลายท้อแท้กับการเตรียมตัวเข้ามหาวิทยาลัย ในขณะที่เธอนั่งปลดปล่อยอารมณ์ที่ห้องสมุด ก้อยได้เหลือบไปเห็นหนังสือเล่มพระมหาชนก แต่ตอนนี้เธออ่อนหล้าจากการอ่านหนังสือสอบ เธอเบื่อที่จะอ่านตัวหนังสือ จึงขอดูแต่ภาพ ภายในมีภาพประกอบที่ประณีตสวยงาม ก้อยเปิดผ่านไปอย่างช้า ๆ แล้วสายตาเธอก็ไปหยุดอยู่ที่ภาพหนึ่ง ภาพที่พระมหาชนกว่ายในมหาสมุทรน้ำเจ็ดวันเจ็ดคืน ภาพดูสวย แต่เธอไม่เชื่อ และตั้งคำถามในใจอย่างขัดแย้ง
ก้อยใจจดใจจ่อกับการอ่านหนังสือเตรียมตัวเข้ามหาวิทยาลัยมาหลายเดือน นอกจากจะต้องสอบแข่งขันทั่วประเทศ (O-net A-net) แล้วยังต้องทำเกรดในชั้นเรียนให้ดีด้วย เธอจึงรับแรงกดดัน ด้วยความที่ผลการเรียนปานกลาง ไม่มีวิชาไหนโดดเด่น ทำให้เธอต้องพยายามอย่างหนักเพื่อแข่งขันกับคนอื่น ขอพ่อแม่มาอยู่หอพักเรียนกวดวิชา แต่เมื่อก้อยลองทำแบบทดสอบแล้ว ปรากฏว่าคะแนนเธอก็ไม่ดีขึ้น
เธอรู้สึกโดดเดี่ยว ราวกับอยู่ในทะเล เวิ้งน้ำที่กว้างใหญ่ เหมือนกับหนังสือพระมหานกที่เธออ่านค้างไว้ เธอย้อนกลับไปอ่านหน้าก่อนนี้ เพื่อจะจับความว่า เกิดอะไรก่อนหน้านี้ จนเธออ่านจบ ความเข้มแข็งได้เริ่มก่อตัวขึ้น ก้อยเลิกทำตัวเครียดเกินเหตุ และตั้งใจอ่านหนังสือเต็มความสามารถของเธอ
เฮกโต

เฮกโต  เป็นคำนำหน้าหน่วยในระบบเอสไอ แสดงถึงค่าร้อย (102 หรือ 100) มีสัญลักษณ์คือ h
คำว่า เฮกโต มาจากคำว่า ἑκατόν hekaton ในภาษากรีซ แปลว่า 100
ธงชาติปวยร์โตรีโก

ธงชาติปวยร์โตรีโก เป็นธงประจำเครือรัฐในพิทักษ์ของสหรัฐอเมริกา และใช้ในกิจกรรมต่าง ๆ อันสื่อถึงชาวปวยร์โตรีโก เช่น กิจกรรมการเมือง การแข่งขันกีฬาระดับนานาชาติ ซึ่งธงนี้มีความแตกต่างในการสลับตำแหน่งแถบสีบนธงชาติ นั่นคือ ธงชาติปวยร์โตรีโก จะเป็นแถบสีแดง สามเหลี่ยมสีน้ำเงิน และ ธงชาติคิวบา จะเป็นแถบสีน้ำเงิน สามเหลี่ยมสีแดง
ธงที่ใช้ในปัจจุบัน ประกาศใช้ครั้งล่าสุดเมื่อ ค.ศ. 1952 ซึ่งมีต้นกำเนิดจาก "ธงขบวนการปฏิวัติราเลซ" เป็นธงชาติผืนแรกที่ประกาศอย่างเป็นทางการเมื่อ ค.ศ. 1868, โดยใช้ในขบวนการปฏิวัติ ระหว่างการเรียกร้องเอกราชจากสเปน ที่รู้จักกันในชื่อว่า "El Grito de Lares".
สนามศรีนครลำดวน

สนามศรีนครลำดวน หรือ สนามกีฬามหาวิทยาลัยการกีฬาแห่งชาติ วิทยาเขตศรีสะเกษ เป็นสนามฟุตบอล ตั้งอยู่ที่จังหวัดศรีสะเกษ ประเทศไทย ปัจจุบันสนามแห่งนี้เป็นสนามเหย้าของศรีสะเกษ ยูไนเต็ด ในไทยลีก 2 และเคยใช้งานในกีฬาแห่งชาติ ครั้งที่ 30 และกีฬาเยาวชนแห่งชาติ ครั้งที่ 30 มีความจุทั้งหมด 11,200 ที่นั่ง โดยประมาณ
การ์เมโล กอนซาเลซ

การ์เมโล โฆเซ กอนซาเลซ ฆิเมเนซ  หรือ การ์เมโล กอนซาเลซ เกิดเมื่อวันที่ 9 กรกฎาคม พ.ศ. 2526 เป็นนักฟุตบอลชาวสเปน ในตำแหน่งกองกลาง เคยเล่นให้กับ บุรีรัมย์ ยูไนเต็ด และ สุพรรณบุรี เอฟซีในไทยพรีเมียร์ลีก
อีวาน บอสโกวิช

อีวาน บอสโกวิช (Cyrillic: Иван Бошковић, เกิดเมื่อวันที่ 1 มกราคม ค.ศ. 1982, ในเมือง นิกชิช) เป็นนักฟุตบอลมืออาชีพชาว มอนเตเนโกร ในตำแหน่ง กองหน้า
กล้องโทรทรรศน์แบบผสม

กล้องโทรทรรศน์แบบผสม หรือ กล้องโทรทรรศน์คาตาไดออปตริก (Catadioptric Telescope) เป็นกล้องโทรทรรศน์ที่ใช้ทั้งเลนส์และกระจกเงาทำงานงานร่วมกัน กล้องโทรทรรศน์แบบผสมใช้กระจกเงาโค้งทำหน้าที่รวมแสงในลักษณะเดียวกับกล้องโทรทรรศน์แบบสะท้อนแสง และให้เลนส์ปรับแก้ภาพ (Corrector Plate) ที่หน้ากล้องเพื่อแก้ไขความคลาดทรงกลมของกระจกเงาปฐมภูมิ
กรรณิการ์ วนะเกียรติกุล

กรรณิการ์ วนะเกียรติกุล หรือเป็นที่รู้จักกันในชื่อ กรรณิการ์ ซาย เป็นนักร้อง นักแสดง นางแบบชาวไทย ผลงานสร้างชื่อคือการออกอัลบั้มสังกัดแกรมมี่
ประวัติ.
กรรณิการ์ วนะเกียรติกุล ชื่อเล่น ซาย, ทราย หรือเป็นที่รู้จักกันในชื่อ กรรณิการ์ ซาย เกิดเมื่อวันที่ 8 กุมภาพันธ์ พ.ศ. 2525 จบการศึกษาระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร เอกการแสดงและกำกับการแสดง รุ่นเดียวกับ ชมพูนุช ปิยธรรมชัย, ชลธิชา นวมสุคนธ์
ด้านครอบครัว เป็นบุตรสาวคนแรกในจำนวนพี่น้อง 2 คน เธอมีน้องชายซึ่งเป็นนักร้องเช่นกันคือ พงศ์ธร วนะเกียรติกุล (เต้) อดีตสมาชิกวง ไนซ์ ทู มีท ยู 
ซายน์เป็นศิลปินในสังกัด เมกเกอร์เฮด ในเครือจีเอ็มเอ็ม แกรมมี่ ในนาม กรรณิการ์ ซาย ในช่วงปี พ.ศ. 2542 ได้ออกอัลบั้มแรก ใช้ชื่อชุดว่า "Kan-Ni-Ka-Zine" เป็นที่รู้จักกันในเพลง "อย่าโกรธได้ไหม" (พระเอกเอ็มวีคือ สงกรานต์ เตชะณรงค์) และเพลง "อึ๋ย...ย...ย !" และยังมีโปรเจกต์พิเศษของค่าย ชื่อว่า "คลับเลิฟ" โดยการนำศิลปินร่วมค่ายมาออกอัลบั้มด้วยกัน เช่น ไบรโอนี่ รอดโพธิ์ทอง สไมท์, เทเรซ่า เฮมเฮาเซอร์ (ลิซ่า บับเบิ้ล เกิร์ลส์), เติ้ล ตะวัน, แมทธิว ดีน ฉันทวานิช และ นาวิน ต้าร์
ส่วนผลงานการแสดงซายน์เล่นละครเรื่อง "สาวใช้หัวใจชิคาโก้" ทางช่อง 5 และละครเรื่อง "ปิ๊ง" ทางช่อง 3 ด้านภาพยนตร์เคยแสดงภาพยนตร์วีซีดีเรื่อง หนีตาย...ไปกับเธอ ปัจจุบันเป็นดีเจ คลื่นเอฟเอ็ม 93.5 ทรู มิวสิค เรดิโอ (93.5 True Music)
ชีวิตส่วนตัว.
กรรรณิการ์ ซาย ได้เข้าพิธีมงคลสมรสกับเจ้าบ่าว นิกม์ เมธาเจริญวิทย์ เมื่อวันที่ 19 ธันวาคม พ.ศ. 2556 ณ โรงแรมแกรนด์ ไฮเอทเอราวัณ ท่ามกลางบรรยากาศสุดชื่นมื่นของสองครอบครัวและเพื่อนเจ้าสาวที่สนิทในวงการ เช่น เจน ชมพูนุช, จอย ชลธิชา, เจี๊ยบ ชมพูนุช
จุฑามาศ ปลั่งสุชน

จุฑามาศ ปลั่งสุชน (ชื่อเล่น จุ๊; เกิด 24 เมษายน พ.ศ. 2535) เป็นนักแสดงชาวไทย และอดีตพิธีกรรายการสตรอเบอรี่ชีสเค้ก รุ่นที่ 1
การศึกษา.
จบการศึกษามัธยมปลายจากโรงเรียนฐานปัญญา สำเร็จการศึกษาระดับปริญญาตรี และเป็นนักเรียนทุนศิลปินของมหาวิทยาลัยรังสิต คณะศิลปศาสตร์ เอกภาษาอังกฤษ ปัจจุบันเป็นแอร์โฮสเตส สายการบิน Thai airasia x
นันทนัช โล่ห์สุวรรณ

นันทนัช โล่ห์สุวรรณ (เกิด 28 พฤศจิกายน พ.ศ. 2537) ชื่อเล่น ฝ้าย เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
นันทนัชเป็นพิธีกรหญิงจากรายการสตรอเบอรี่ชีสเค้กรุ่นที่ 4 ฝ้ายเป็นคนรักเสียงดนตรี รักอิสระ จบการศึกษาจากโรงเรียนราชวินิตบางแก้ว ปัจจุบันจบการศึกษาที่คณะครุศาสตร์อุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง และตอนนี้ฝ้ายก็ได้ผันตัวจากพิธีกรมาเป็นนักแสดงอย่างเต็มตัวแล้วกับผลงานละครเรื่องแรกเรื่อง "หัวใจใกล้รุ่ง" หนึ่งในซีรีส์ชุดลูกไม้ของพ่อ
ในปี 2562 นันทนัชได้เป็นที่รู้จักจากบทบาทเหมย ในละครเรื่อง" กลิ่นกาสะลอง"
กัญญฉัตร ฝนมณี

กัญญฉัตร ฝนมณี (ชื่อเล่นมายด์ เกิดวันที่ 10 พฤษภาคม 2536) ศึกษาอยู่มหาวิทยาลัยกรุงเทพ คณะนิเทศศาสตร์ เอกโฆษณา กรุงเทพมหานคร อดีตนักแสดงและพิธีกรรายการ สตอเบอรี่ชีสเค้ก รุ่นที่ 5 ปัจจุบันเป็นแอร์โฮสเตสสายการบิน Thai Air Asia X 
ผลงาน.
พิธีกรรายการ สตอเบอรี่ชีสเค้ก รุ่นที่ 5
รายการ ปริศนาฟ้าแลบ 
โฆษณา ImagePlus
ซิทคอมหลวงพี่ดิจิตอล
ซิทคอม Love Blood จัดรักให้ตรงกรุ๊ป
แอร์โฮสเตส สายการบิน Thaismile Airways
ปัจจุบันเป็นแอร์โฮสเตส สายการบิน Thai Air Asia X
มิวสิควิดีโอ.
เมื่อวาน - โอ๊ต ปราโมทย์
Follower - Fellow Fellow 
อยากบอกว่ารัก - Sin
มณฑิรา สุวรรณเลิศเจริญ

มณฑิรา สุวรรณเลิศเจริญ หรือ มายด์ เกิดวันที่ 4 พฤษภาคม พ.ศ. 2536 เป็นคนกรุงเทพมหานคร เป็นนักแสดงและพิธีกรรายการสตอเบอรี่ชีสเค้ก ปัจจุบันกำลังศึกษาอยู่ชั้นปีที่ 4 ที่มหาวิทยาลัยศิลปากร คณะอักษรศาสตร์ เอเชียศึกษา ภาษาญี่ปุ่น มีพี่น้องทั้งหมด 4 คน มายด์ เป็นลูกคนที่ 4 เข้ามาอยู่สตอเบอร์รี่ชีสเค้กตั้งแต่ปี 2553-2556
นันทิกานต์ สิงหา

นันทิกานต์ สิงหา (ชื่อเล่น เบลล์) เป็นพิธีกร นักแสดง และนักออกแบบชาวไทย เกิดเมื่อวันที่ 7 มีนาคม พ.ศ. 2535 จบชั้นมัธยมศึกษาจากโรงเรียนวิสุทธรังษี และศึกษาต่อที่คณะศึกษาศาสตร์ มหาวิทยาลัยศิลปากร ซึ่งเบลล์ได้ผ่านการคัดเลือกเป็นพิธีกรรายการสตอเบอร์รี่ชีสเค้กรุ่นที่ 5 และได้มีผลงานการแสดงทางสถานีวิทยุโทรทัศน์ไทยทีวีสีช่อง 3 โดยเบลล์ ได้รับเล่นละครเรื่อง รักนี้..เจ๊จัดให้ ภายในปี 2556 และเริ่มสร้างแบรนด์เสื้อผ้า tuusuaphabrand และได้ไปศึกษาต่อคอร์ส สั้นๆ ทางด้านการออกแบบแฟชั่นที่ Central Saint Martins , London , England และกลับมาสร้างแบรนด์ Larobe8 และเริ่มมีผลงานทางด้านการแสดงอีกครั้งในบท แพรวา จากเรื่อง เฮฮา(เมีย)นาวี 
ผลงานรับเชิญ.
ผลงานทั้งหมดนี้ ทางด้านล่างเป็นการแสดงละครทางสถานีวิทยุโทรทัศน์ไทยทีวีสีช่อง 3
อนันดา ดีเวลลอปเม้นท์

บริษัท อนันดา ดีเวลลอปเม้นท์ จำกัด (มหาชน) เริ่มก่อตั้งเมื่อปี 2542 ประกอบธุรกิจหลักประเภทพัฒนาอสังหาริมทรัพย์ โดยได้จดทะเบียนแปรสภาพเป็นบริษัทมหาชนจำกัดเมื่อปี 2554 และนำหุ้นเข้าจดทะเบียนเป็นหลักทรัพย์จดทะเบียน ในตลาดหลักทรัพย์แห่งประเทศไทย ณ วันที่ 31 ธันวาคม 2555 มีชื่อย่อหลักทรัพย์ในตลาดหลักทรัพย์แห่งประเทศไทยว่า "ANAN" ทะเบียนเลขที่ 0107554000119 
บริษัทมีทุนจดทะเบียนทั้งสิ้น 333,300,000 บาท แบ่งออกเป็นหุ้นสามัญ 3,333,000,000 หุ้น มูลค่าหุ้นละ 0.10 บาท โดยมีทุนที่เรียกชำระแล้วจำนวน 333,300,000 บาท
ประวัติ.
เป็นพัฒนาอสังหาริมทรัพย์ คอนโดมิเนียมติดสถานีขนส่งมวลชนระบบรางในเขตกรุงเทพและปริมณฑล ภายใต้ชื่อ "IdeO" บ้านจัดสรร ภายใต้ชื่อ "อนันดา" และ "สิรินดา" การรับจ้างบริหารโครงการพัฒนาอสังหาริมทรัพย์ โดย บจ. อนันดา ดีเวลลอปเม้นท์ วัน ("ADO") นอกจากนี้ บริษัทยังประกอบธุรกิจภายใต้บริษัทย่อยอื่นๆ ได้แก่ ธุรกิจศูนย์ออกกำลังกาย (Sport club) ธุรกิจการเป็นตัวแทนการซื้อขายห้องชุด ธุรกิจรับบริหารโครงการอสังหาริมทรัพย์ให้กับนิติบุคคลบ้านจัดสรร และนิติบุคคลอาคารชุด ธุรกิจสนามแข่งรถ พีระ อินเตอร์เนชั่นแนล เซอร์กิต ธุรกิจสนามแข่งรถโก-คาร์ท
ไดฮัทสุ อัพพลอส

ไดฮัทสุ อัพพลอส  เป็นรถยนต์นั่งขนาดเล็ก (Compact Car) ผลิตโดยไดฮัทสุ เริ่มผลิตเมื่อปี พ.ศ. 2532 เพื่อมาทดแทนไดฮัทสุ ชามานท์ และเลิกผลิตเมื่อปี พ.ศ. 2543 ถือเป็นรถยนต์นั่งที่ใหญ่ที่สุดของไดฮัทสุในขณะนั้น เนื่องจากไดฮัทสุ เป็นหนึ่งในผู้ผลิตรถยนต์ในเครือโตโยต้า จากการที่ไดฮัทสุ เป็นผู้เชี่ยวชาญในด้านการผลิตรถยนต์ขนาดเล็ก เมื่อไดฮัทสุ ชามานท์ รถยนต์ที่ใหญ่ที่สุดในสายการผลิตขณะนั้น ได้เลิกทำตลาดไปในปี พ.ศ. 2530 ทำให้ไดฮัทสุ ต้องออกรถรุ่นใหม่มาเปิดตัว โดยชูจุดเด่นที่ห้องโดยสารที่สะดวกสบาย และอัพพลอสก็ได้เปิดตัวขึ้นในงาน Geneva Motor Show มีตัวถังเพียง 1 แบบคือลิฟท์แบค 5 ประตู และเป็นที่น่าสนใจในขณะนั้น เนื่องจากเป็นรถซีดาน 4 ประตู แต่สามารถเปิดท้ายได้เหมือนรถแฮทช์แบค 5 ประตู เครื่องยนต์เป็นเครื่องยนต์ 1.6 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 3 และ 4 สปีด
ในประเทศไทย ไดฮัทสุ อัพพลอส เปิดตัวเมื่อปี พ.ศ. 2533 โดยบริษัท พระนครยนตรการ จำกัด ซึ่งเป็นผู้นำเข้า (CBU) ผลิตและจัดจำหน่ายรถยนต์ไดฮัทสุในขณะนั้น วางตำแหน่งทางการตลาดเดียวกับคู่แข่งในขณะนั้น แต่ไม่ประสบความสำเร็จ เนื่องจากภาพลักษณ์ของไดฮัทสุเป็นผู้ที่เชี่ยวชาญในด้านรถยนต์ขนาดเล็ก ทำให้หายไปจากตลาดไทยอย่างรวดเร็ว และเคยเป็นแท็กซี่อยู่ช่วงหนึ่ง จนพระนครยนตรการต้องมีคำสั่งห้ามนำรถไดฮัทสุ อัพพลอสไปใช้เป็นแท็กซี่
แม้ว่าไดฮัทสุ อัพพลอส จะเป็นรถที่ทันสมัยมากเพียงใด แต่หลังจากเปิดตัวมาได้ 7 ปี อัพพลอสก็ถูกมองว่าเล็กกว่าคู่แข่ง ทำให้ยอดขายน้อยลง จนต้องปรับโฉม Minorchange ในปี พ.ศ. 2540 แต่ก็ไม่ได้ช่วยให้ยอดขายเพิ่มขึ้น จนยุติการผลิตอย่างเป็นทางการทั่วโลกในปี พ.ศ. 2543 โดยไม่มีรถรุ่นใหม่สำหรับตลาดโลก มีเฉพาะในญี่ปุ่นที่นำโตโยต้า คัมรี่มาผลิตภายใต้แบรนด์ของตนเองในชื่อ ไดฮัทสุ อัลติส และเป็นรถรุ่นที่ใหญ่ที่สุดของไดฮัทสุในปัจจุบัน
วงศ์ผักบุ้ง

วงศ์ผักบุ้ง หรือ (Convolvulaceae) เป็นวงศ์ของพืชมีดอก โดยมีสมาชิกที่โดดเด่นคือ มอร์นิงกลอรี ประกอบด้วย 60 สกุลและมากกว่า 1,650 สปีชีส์ ส่วนใหญ่เป็นไม้ล้มลุก ไม้เลื้อย ส่วนน้อยเป็นไม้ยืนต้นและไม้พุ่ม
สกุล.
<templatestyles src="Div col/styles.css"/>
วงศ์มะลิ

วงศ์มะลิ หรือ "" เป็นวงศ์ของพืชมีดอกที่ประกอบด้วย 24 สกุลและราว 600 สปีชีส์ มีทั้งไม้พุ่ม ไม้ยืนต้น และไม้เลื้อย ชื่อของวงศ์นี้ตั้งตามสกุล "Olea" ซึ่งเป็นสกุลของมะกอกออลิฟ
ตัวอย่างสกุล.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ดิเอโก ลูกาโน

ดิเอโก อัลเฟรโด ลูกาโน โมเรโน (เกิดเมื่อวันที่ 2 พฤศจิกายน ค.ศ. 1980) เป็นนักฟุตบอลอาชีพชาวอุรุกวัยซึ่งล่าสุดได้เล่นให้กับสโมสรฟุตบอลเซาเปาลูในบราซิลและฟุตบอลทีมชาติอุรุกวัยในตำแหน่งเซ็นเตอร์แบ็ก
ไถง สุวรรณทัต

ไถง สุวรรณทัต (20 กุมภาพันธ์ พ.ศ. 2449 - 1 มกราคม พ.ศ. 2535) อดีตนักธุรกิจอสังหาริมทรัพย์และอดีตนักการเมืองชาวไทยที่มีชื่อเสียง อดีตหัวหน้าพรรคราษฎร (พ.ศ. 2517)
ประวัติ.
ไถง สุวรรณทัต เป็นบุตรชายของมหาอำมาตย์ตรี พระยาสุริยเดชวิเศษฤทธิ ทศทิศวิไชย (จาป สุวรรณทัต) และคุณหญิงแข สุริยเดชวิเศษฤทธิ์ จบการศึกษาจากโรงเรียนอัสสัมชัญบางรัก ไถงเป็นนักธุรกิจผู้บุกเบิกการก่อสร้างหมู่บ้านแบบหมู่บ้านจัดสรรเป็นแห่งแรกในประเทศไทย คือ หมู่บ้านเศรษฐกิจ ที่เขตบางแค ฝั่งธนบุรี ในปัจจุบัน ซึ่งกิจการของหมู่บ้านเศรษฐกิจก็ยังคงดำเนินมาจนถึงทุกวันนี้ นอกจากนี้แล้วยังเป็นผู้บริจาคที่ดินของตนเองเพื่อสร้างเป็น โรงเรียนอัสสัมชัญธนบุรี อีกด้วย 
งานการเมือง.
ในทางการเมือง ไถง ถือว่าเป็นนักการเมืองยุคบุกเบิกของพรรคประชาธิปัตย์ เป็นหัวหน้าทีมของผู้สมัครสมาชิกสภาผู้แทนราษฎร (ส.ส.) ของพรรคในพื้นที่จังหวัดธนบุรี ซึ่งไถงถือว่าเป็น ส.ส.ของจังหวัดธนบุรีที่ได้รับเลือกตั้งมากที่สุด คือ 5 สมัย
ไถง ได้รับฉายาว่า "ผู้แทนขาเดียว" หรือ "ไถงขาเดียว" เนื่องจากในการปราศรัยหาเสียงในการเลือกตั้งเมื่อเดือนสิงหาคม พ.ศ. 2489 ที่วงเวียนเล็ก ในวันที่ 4 สิงหาคม ปีเดียวกัน ขณะที่หม่อมราชวงศ์เสนีย์ ปราโมช รองหัวหน้าพรรค กำลังลงจากเวทีปราศรัย ไถงซึ่งกำลังตรวจดูความเรียบร้อยอยู่ข้างรถหาเสียง ซึ่งอยู่ห่างจากเวทีประมาณ 8 เมตร เพียงแต่มีถนนกั้นไว้ ได้ถูกระเบิดขว้างใส่ ทำให้ได้รับบาดเจ็บสาหัส แพทย์ต้องตัดขาข้างขวาตั้งแต่ใต้เข่าลงไปทิ้งเมื่อนำส่งถึงโรงพยาบาล ส่วนคนขับรถถูกสะเก็ดระเบิดเสียชีวิต ขณะที่มือระเบิด ประชาชนที่มาร่วมฟังปราศรัยได้ช่วยกันจับตัวไว้ได้ ชื่อ นายทุเรียน เป็นนักศึกษามหาวิทยาลัยธรรมศาสตร์ ซึ่งเกือบจะถูกรุมประชาทัณฑ์ แต่พระยาศราภัยพิพัฒ ได้ขึ้นเวทีไปห้ามไว้ ต่อมาศาลได้พิพากษาให้จำคุกนายทุเรียนเป็นเวลา 8 ปี
แม้ไถงจะกลายสภาพเป็นบุคคลพิการ แต่ก็ยังไม่ล้มเลิกการเล่นการเมือง ยังคงมุ่งมั่นที่จะทำการเมืองต่อไป จนกระทั่งได้รับเลือกตั้งหลายต่อหลายครั้ง จนได้รับเป็นสมาชิกสภาผู้แทนราษฎรผู้พิการไทยคนแรก
นอกจากนี้แล้ว ยังเป็นหัวหน้าพรรคราษฎร เมื่อปี พ.ศ. 2517 อีกด้วย
งานภาพยนตร์.
นอกจากแวดวงการเมืองและธุรกิจแล้ว ไถงยังเป็นผู้อำนวยการสร้างและผู้กำกับภาพยนตร์อีกด้วย มีผลงานได้แก่ "พระลอ" นำแสดงโดย มิตร ชัยบัญชา และเพชรา เชาวราษฎร์ ออกฉายในปี พ.ศ. 2511, เรื่อง "เตะฝุ่น" นำแสดงโดย สมบัติ เมทะนี และเพชรา เชาวราษฎร์ ออกฉายในปี พ.ศ. 2516 และ "อยุธยาที่ข้ารัก" นำแสดงโดย กรุง ศรีวิไล และภาวนา ชนะจิต ออกฉายในปี พ.ศ. 2522 เป็นต้น
อาสนวิหารลูว์ซง

อาสนวิหารลูว์ซง  หรือชื่อเต็มว่า อาสนวิหารแม่พระรับเกียรติยกขึ้นสวรรค์แห่งลูว์ซง  เป็นอาสนวิหารโรมันคาทอลิกและเป็นที่ตั้งของมุขนายกประจำมุขมณฑลลูว์ซง ตั้งอยู่ในเขตเมืองลูว์ซง จังหวัดว็องเด แคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศแด่แม่พระรับเกียรติยกขึ้นสวรรค์ 
อาสนวิหารแห่งนี้สร้างขึ้นในแบบกอทิก และยังมีองค์ประกอบบางส่วนในแบบโรมาเนสก์ รวมทั้งในยุคที่ใหม่กว่านั้น คือ สมัยฟื้นฟูศิลปวิทยา (หรือคลาสสิก) ซึ่งองค์ประกอบต่าง ๆ นี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906, ค.ศ. 1915 และของระดับแคว้นเมื่อปี ค.ศ. 1992
ประวัติ.
อาสนวิหารแห่งนี้เคยเป็นที่ตั้งของโบสถ์ของอารามเก่าตั้งแต่สมัยคริสต์ศตวรรษที่ 5 ซึ่งได้ถูกทำลายโดยการรุกรานของชาวนอร์มันในปี ค.ศ. 853 และอีกครั้งในปี ค.ศ. 877 และตามมาด้วยไฟไหม้ครั้งใหญ่ในปี ค.ศ. 1068 โดยกีโยมที่ 8 เคานต์แห่งปัวตู ทำให้โบสถ์ได้ถูกทำลายลงสิ้น ส่งผลให้สมเด็จพระสันตะปาปาอเล็กซานเดอร์ที่ 2 มีพระบัญชาคว่ำบาตรระหว่างคริสตจักรกับเคานต์แห่งปัวตู จึงทำให้บุตรชายคนโตของเคานต์แห่งปัวตู กีโยมที่ 9 ต้องสร้างวิหารใหม่ขึ้นทดแทนด้วยเงินของตัวเอง ในที่สุดจึงเริ่มการก่อสร้างในปี ค.ศ. 1091 โดยอธิการอารามฌอฟรัว ซึ่งกินเวลานานถึง 30 ปี และวิหารแบบโรมาเนสก์แห่งใหม่นี้ได้รับการเสกเมื่อปี ค.ศ. 1121 โดยอธิการอารามแฌร์แบร์
ในปัจจุบันยังสามารถพบเห็นซากของวิหารโรมาเนสก์เก่านี้ในอาสนวิหารปัจจุบัน โดยที่เหลืออยู่เป็นบริเวณแขนกางเขนฝั่งทิศเหนือและมุขทางเข้า ซึ่งอยู่ที่จัตุรัสซอแชเดตุชในบริเวณใกล้เคียง
ต่อมาอารามแห่งนี้ได้รับการเลื่อนฐานะขึ้นเป็นอาสนวิหารในปี ค.ศ. 1317 โดยสมเด็จพระสันตะปาปาจอห์นที่ 22 ซึ่งเป็นที่ตั้งของมุขนายกแห่งมุขมณฑลปัวตีเย ต่อมาได้มีการบูรณะซ่อมแซมและปรับปรุงครั้งใหญ่ในคริสต์ศตวรรษที่ 13 และ 15 ซึ่งเป็นการเปลี่ยนแปลงสถาปัตยกรรมให้เป็นแบบกอทิก และภายหลังได้ผ่านการบูรณะปรับปรุงเป็นระยะเนื่องจากตกอยู่ท่ามกลางสมรภูมิเป็นช่วง ๆ ในระหว่างสงครามร้อยปี นอกจากนี้ยังมีระเบียงคดของอาสนวิหารซึ่งอยู่ในสภาพดีตั้งแต่คริสต์ศตวรรษที่ 14 ชาเปลบริเวณทางเดินข้างทิศใต้สร้างขึ้นระหว่างปี ค.ศ. 1530 ถึงค.ศ. 1550
ต่อมาในสมัยสงครามศาสนา อาสนวิหารถูกทำลายโดยกลุ่มโปรเตสแตนต์เป็นจำนวนทั้งสิ้น 4 ครั้งในปี ค.ศ. 1562, ค.ศ. 1568, ค.ศ. 1570 และ ค.ศ. 1622 โดยถูกปล้นเอาวัตถุต่าง ๆ ด้านในไปจนหมดสิ้น
ต่อมาในปี ค.ศ. 1665 หอระฆังได้ถล่มลงบนบริเวณกลางโบสถ์ช่วงที่ 1 ทำให้ต้องมีการบูรณะก่อสร้างขึ้นใหม่ซึ่งหน้าตาเป็นแบบที่เห็นจนถึงปัจจุบันภายใต้การควบคุมของมุขนายกอ็องรี เดอ บารียง ซึ่งบริเวณยอดแหลมแบบนีโอกอทิกนั้นสร้างในคริสต์ศตวรรษที่ 19 
ในปี ค.ศ. 1722 เป็นช่วงเวลาก่อสร้างชาเปลข้างฝั่งทิศเหนือ และต่อมาในครึ่งหลังของคริสต์ศตวรรษที่ 18 เป็นการสร้างแท่นบูชาจนถึงเบญจาคริสต์ บริเวณเก้าอี้ร้องเพลงสวดงานไม้แกะสลักผีมือเซบัสเตียง แลเน (Sébastien Leysner)
ในสมัยการปฏิวัติฝรั่งเศส เครื่องเรือนและเครื่องตกแต่งของอาสนวิหารถูกขายทอดตลาดและผ่านมือไปมากมาย ซึ่งอาสนวิหารได้ถูกใช้เป็นทั้งคอกม้า ค่ายทหาร และคลังแสงอาวุธ ซึ่งโชคดีที่เหล่าแท่นบูชาด้านข้างต่าง ๆ ฉากประดับแท่นบูชา และเก้าอี้ร้องเพลงสวดยังอยู่ในสภาพดี
สัดส่วน.
"แหล่งข้อมูล"
ต่อมหมวกไตทำงานไม่เพียงพอ

ต่อมหมวกไตทำงานไม่เพียงพอคือภาวะที่ต่อมหมวกไตส่วนนอกไม่สามารถผลิตฮอร์โมนสเตียรอยด์ โดยเฉพาะคอร์ติซอล ออกมาได้เพียงพอต่อความต้องการของร่างกาย ทั้งนี้อาจนับรวมถึงการที่ต่อมหมวกไตส่วนในไม่สามารถผลิตฮอร์โมนอัลโดสเตอโรน (มิเนอราโลคอร์ติคอยด์) ออกมาได้เพียงพอด้วย ซึ่งอัลโดสเตอโรนมีหน้าที่ควบคุมปริมาณเกลือแร่โซเดียม โพแทสเซียม และสารน้ำ ในร่างกาย อาการอยากกินเกลือหรืออาหารรสเค็มเนื่องจากเสียโซเดียมไปกับปัสสาวะ เป็นอาการที่พบได้บ่อยอย่างหนึ่ง
ภาวะต่อมหมวกไตทำงานไม่เพียงพออาจมีสาเหตุจากโรคได้หลายโรค เช่น โรคแอ็ดดิสัน และภาวะต่อมหมวกไตเจริญมากเกินแต่กำเนิด หากไม่ได้รับการรักษาผู้ป่วยอาจมีอาการปวดท้องรุนแรง อาเจียน กล้ามเนื้ออ่อนแรงมาก อ่อนเพลีย ซึมเศร้า ความดันเลือดต่ำ น้ำหนักลด ไตวาย พฤติกรรมเปลี่ยนแปลง และอาจช็อกได้ โดยมักเรียกว่าภาวะวิกฤติต่อมหมวกไต (adrenal crisis) ซึ่งมักเกิดเมื่อร่างกายของผู้ป่วยต่อมหมวกไตทำงานไม่เพียงพอต้องเจอกับภาวะเครียด เช่น บาดเจ็บ รับการผ่าตัด ติดเชื้อรุนแรง ซึ่งอาจทำให้เสียชีวิตได้อย่างรวดเร็ว
นอกจากสาเหตุข้างต้นแล้วภาวะนี้ยังอาจเกิดจากการที่ไฮโปทาลามัสหรือต่อมพิทูอิทารีไม่สามารถสร้างฮอร์โมนที่ควบคุมการทำงานของต่อมหมวกไตได้เพียงพอ ภาวะนี้เรียกว่าต่อมหมวกไตทำงานไม่เพียงพอแบบทุติยภูมิ (secondary adrenal insufficiency) ซึ่งอาจเกิดการที่ต่อมพิทูอิทารีสร้าง ACTH ได้ไม่เพียงพอ หรือไฮโปทาลามัสสร้าง CRH ได้ไม่เพียงพอ
แดวู เลแมนส์

แดวู เลแมนส์  เป็นรถยนต์นั่งขนาดเล็กมาก (Subcompact Car) ผลิตโดย แดวู โดยใช้แพลตฟอร์มของรถร่วมกับ โอเปิล คาเด็ท เริ่มผลิตในปี พ.ศ. 2529 และเลิกผลิตในปี พ.ศ. 2540 โดยมีแดวู ลาโนสมาทดแทน มีวิวัฒนาการตามช่วงเวลาได้ 2 Generation (รุ่น) โดยในแต่ละรุ่นจะมีชื่อหลักๆ ในการทำตลาดในเกาหลีแตกต่างกัน รวมถึงชื่อที่ใช้ในตลาดโลกด้วย เช่น Lemans,Fantasy,Cielo,Nexia,Racer เป็นต้น และในรุ่นแรกได้มีการส่งออกไปในยื่ห้ออื่นๆด้วย เช่น พอนทิแอค,เชฟโรเลต ด้วย
รุ่นที่ 1 (พ.ศ. 2529-2537).
แดวู เลแมนส์ รุ่นที่ 1 เริ่มผลิตเมื่อปี พ.ศ. 2529 มีชื่อในการทำตลาดในเกาหลีใต้ว่า แดวู เลแมนส์  ใช้แพลตฟอร์มของรถร่วมกับ โอเปิล คาเด็ท โดยในช่วงแรก มีเฉพาะตัวถังซีดาน 4 ประตูและแฮทช์แบค 3 ประตู แต่ในภายหลัง ได้เพิ่มตัวถังแฮทช์แบค 5 ประตู โดยเพิ่มชื่อ Penta5 ตามหลังคำว่า Lemans ด้วย และรุ่นแฮทช์แบค 3 ประตูถูกเรียกว่า Racer มีเครื่องยนต์ให้เลือก 3 ขนาดคือ 1.5 ,1.6 และ 2.0 ลิตร ระบบเกียร์เป็นเกียร์ธรรมดา 4 และ 5 สปีด และเกียร์อัตโนมัติ 3 สปีด ทำตลาดมาเรื่อยๆ จนถึงปี พ.ศ. 2537
ในประเทศไทย แดวู เลแมนส์ ถูกนำเข้ามาขายโดย บริษัท มอเตอร์แอนด์ลีเซ้ง (ประเทศไทย) จำกัด มีชื่อในการทำตลาดว่า แดวู เรเซอร์ และ บริษัท ไทยแดวูมอเตอร์เซลส์ จำกัด เมื่อปี พ.ศ. 2537 มีชื่อในการทำตลาดว่า แดวู แฟนตาซี ขายในระยะสั้นๆ ก่อนจะนำ แดวู เซียโล ซึ่งก็คือรุ่นต่อไปเข้ามาขายนั่นเอง
รุ่นที่ 2 (พ.ศ. 2537-2540).
แดวู เลแมนส์ รุ่นที่ 2 เริ่มผลิตเมื่อปี พ.ศ. 2537 ใช้แพลตฟอร์มของรถร่วมกับ โอเปิล คาเด็ท มีชื่อในการทำตลาดว่า แดวู เซียโล มีฐานการประกอบที่ประเทศเกาหลีใต้ ,อียิปต์ ,อุซเบกิสถาน ,โรมาเนีย ,โปแลนด์ ,เวียดนามและอิหร่าน ซึ่งรุ่นนี้ มีเครื่องยนต์แบบเดียวคือ 1.5 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 3 และ 4 สปีด ทำตลาดมาเรื่อยๆ ก่อนยุติการผลิตในปี พ.ศ. 2540
ในประเทศไทย แดวู เซียโล ถูกนำเข้ามาขายโดยบริษัท ไทยแดวูมอเตอร์เซลส์ จำกัด เมื่อปี พ.ศ. 2537 ทั้งตัวถังซีดานและแฮทช์แบค มี 2 ชื่อในการทำตลาด คือ แดวู เซียโล  และ แดวู เน็กเซีย  และทำยอดขายได้เรื่อยๆ แต่ไม่หวือหวานัก เนื่องจากในสมัยนั้น รถเกาหลีใต้ที่เข้ามาขายในไทย ถึงแม้บางรุ่นจะขายดี แต่ในสมัยนั้น คนไทยยังมองรถเกาหลีเมื่อ 20 ปีก่อน แบบเดียวกับที่มองรถมาเลเซียและจีนในปัจจุบันนั่นเอง ปัจจุบัน เซียโลยังสามารถพบเห็นได้เรื่อยๆ แม้ไม่มากนัก แต่ก็ไม่ถึงกับหายากนัก
เน็กซัส 10

เน็กซัส 10 ("-sus") เป็นแท็บเล็ตคอมพิวเตอร์ ถูกออกแบบและวางขายโดยกูเกิล ร่วมกับ ซัมซุง ในตระกูล กูเกิล เน็กซัส ซึ่งเป็นตระกูลของรุ่นที่ใช้ระบบปฏิบัติการแอนดรอยด์ 4.1 ที่มีชื่อว่า "เจลลีบีน" เน็กซัส 10 มีจอกว้าง 10.055 นิ้ว เมื่อวัดตามแนวทแยง ซึ่งถือว่าเป็นหน้าจอที่กว้างที่สุดในตระกูล, ใช้ชิพประมวลผล Samsung Exynos 5250, หน่วยความจำแฟลช 16 หรือ 32 จิกะไบต์ โดยมีแหล่งรวบรวมความบันเทิงและโปรแกรมบน กูเกิล เพลย์ ซึ่งมีทั้งโปรแกรมประยุกต์, หนังสืออิเล็กทรอนิกส์, รายการโทรทัศน์, ภาพยนตร์, เกม และ เพลงมากมาย
รัฐชัรญะฮ์

ชัรญะฮ์  หรือ อัชชาริเกาะฮ์ ("Aš Šāriqah") เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ ครอบคลุมพื้นที่ 2,600 ตารางกิโลเมตร มีประชากรประมาณ 800,000 คน มีเมืองหลวงอยู่ที่เมืองชัรญะฮ์
รัฐชัรญะฮ์ปกครองด้วยระบอบราชาธิปไตย ประมุของค์ปัจจุบันคือ เชคซุลฏอน บิน มุฮัมมัด อัลกอซิมี
เนบิวลานาฬิกาทราย

เนบิวลานาฬิกาทราย  หรือรู้จักกันดีในชื่อ MyCn 18 เป็นเนบิวลาดาวเคราะห์อ่อน ตั้งอยู่ในทิศทางใต้ของกลุ่มดาวแมลงวัน ซึ่งอยู่ห่างจากโลกประมาณ 8,000 ปีแสง ค้นพบโดยแอนนี จัมป์ แคนนอน และมาร์กาเร็ท ดับเบิลยู. มาเยลล์ ในระหว่างการทำงานนานของพวกเขาในHenry Draper Catalogue (ถูกสร้างขึ้นระหว่างปี 1918 และ 1924) ในเวลานั้นมันถูกกำหนดให้เป็นเพียงเนบิวลาดาวเคราะห์ขนาดเล็กจาง กล้องโทรทรรศน์ที่ปรับปรุงมากและเทคนิคการถ่ายภาพให้รูปร่างเนบิวลานาฬิกาทรายที่ค้นพบโดย แรชเวนดรา ซาเฮย์ และจอห์น เทราเกอร์ จากJet Propulsion Laboratory ในวันที่ 18 มกราคม ค.ศ. 1996 มันเป็นเรื่องที่คาดคะเนได้ว่ารูปร่างเนบิวลานาฬิกาทราย ลมดาวฤกษ์ที่สร้างโดยการขยายตัวอย่างรวดเร็ว
จักรพรรดินีเก็มเม

จักรพรรดินีเก็มเม (20 เมษายน ค.ศ. 660 – 29 ธันวาคม ค.ศ. 721) มีอีกพระนามว่า จักรพรรดินีเก็มเมียว เป็นพระมหากษัตริย์ญี่ปุ่นองค์ที่ 43 ตามลำดับการสืบราชบัลลังก์แบบดั้งเดิม รัชสมัยของเก็มเมอยู่ในช่วง ค.ศ. 707 ถึง 715 พระนางสถาปนาเมืองหลวงที่เฮโจเกียวใน ค.ศ. 710 ถือเป็นจุดเริ่มต้นยุคนาระ
ในประวัติศาสตร์ญี่ปุ่น เก็มเมเป็นสตรีคนที่ 4 จาก 8 พระองค์ที่ขึ้นปกครองเป็นสมเด็จพระจักรพรรดินีนาถ สตรี 3 พระองค์ก่อนหน้าพระนางคือซูอิโกะ, โคเงียวกุ/ไซเม และจิโต ส่วนอีก 4 พระองค์หลังจากพระนางคือเก็นโช, โคเก็ง/โชโตกุ, เมโช และโกะ-ซากูรามาจิ
เรื่องเล่าแบบดั้งเดิม.
ก่อนขึ้นครองราชบัลลังก์ดอกเบญจมาศ เก็มเมมีพระนามส่วนพระองค์ ("อิมินะ") ว่า อาเบะ"-ฮิเมะ"
จักรพรรดินีเก็มเมเป็นพระราชธิดาองค์ที่ 4 ในจักรพรรดิเท็นจิ และเป็นพระกนิษฐาในจักรพรรดิจิโตผ่านพระราชมารดาคนละพระองค์ เม-โนะ-อิรัตสึเมะ (รู้จักในพระนามว่า โซงะ"-ฮิเมะ") พระราชมารดาของเก็มเม เป็นพระธิดาใน "อูไดจิง"โซงะ-โนะ-คูระ-โนะ-ยามาดะ-โนะ-อิชิกาวะ-โนะ-มาโระ (รู้จักกันในชื่อ โซงะ ยามาดะ-โนะ โอ-โอมิ)
พระมเหสีและพระราชโอรสธิดา.
จักรพรรดินีเก็มเมเสด็จพระราชสมภพจากจักรพรรดิเท็นจิกับพระสนม โซงะ โนะ เม-โนะ-อิรัตสึเมะ ผู้มีบรรดาศักดิ์ฮิง (โฉมงาม) ในตอนแรกพระนางมีพระนามว่า เจ้าหญิงอาเบะ (阿閇皇女) พระนางมีพระเชษฐภคินีร่วมพระราชมารดานามว่า เจ้าหญิงมินาเบะ
เจ้าหญิงอาเบะทรงสมรสกับเจ้าชายคูซากาเบะและให้กำเนิดพระราชโอรสธิดา ในจำนวนนี้มีพระราชธิดาองค์หนึ่งจากสองพระองค์จะขึ้นเป็นจักรพรรดินีเก็นโช และพระราชโอรสองค์หนึ่งจะขึ้นเป็นจักรพรรดิมมมุ
รัชสมัย.
ปีในรัชสมัยของเก็มเมมีมากกว่าหนึ่งชื่อศักราชหรือ "เน็งโง"
เนบิวลาดาวเสาร์

เนบิวลาดาวเสาร์  หรือรู้จักกันดีในชื่อ NGC 7009 หรือ เคาด์เวลล์ 55 เป็นเนบิวลาดาวเคราะห์ ตั้งอยู่ในกลุ่มดาวคนแบกหม้อน้ำมันปรากฏเป็นสีเขียวเหลืองในกล้องโทรทรรศน์มือสมัครเล่นเล็ก ต้นพบโดย วิลเลียม เฮอร์เชล ในวันที่ 7 กันยายน ค.ศ. 1782 โดยใช้กล้องโทรทรรศน์ที่ออกแบบด้วยเขาเองในสวนในบ้านเขาที่เมืองแดทเคท ,ประเทศอังกฤษ และเป็นหนึ่งในการค้นพบเร็วของเขาในการสำรวจท้องฟ้าของเขาคือ เนบิวลาแต่เดิมเป็นดาวฤกษ์มวลต่ำ ซึ่งออกมาเป็นชั้นในพื้นที่ก่อตัวเนบิวลา ดาวส่วนกลางขณะนี้คือดาวแคระขาวสว่างจากโชติมาตรปรากฏ 11.5
จักรพรรดินีเก็นโช

จักรพรรดินีเก็นโช (ค.ศ. 680 – 22 พฤษภาคม ค.ศ. 748) เป็นพระมหากษัตริย์ญี่ปุ่นองค์ที่ 44 ตามลำดับการสืบราชบัลลังก์แบบดั้งเดิม รัชสมัยของพระนางอยู่ในช่วง ค.ศ. 715 ถึง 724
เก็นโชเป็นสตรีองค์ที่ 5 จาก 8 พระองค์ที่ขึ้นปกครองเป็นจักรพรรดินีนาถ และเป็นบุคคลเดียวในประวัติศาสตร์ญี่ปุ่นที่ได้รับตำแหน่งจากจักรพรรดินีนาถอีกพระนางแทนที่จะมาจากฝ่ายชาย พระมหากษัตรี 4 พระองค์ก่อนหน้าได้แก่ซูอิโกะ, โคเงียวกุ, จิโต และเก็มเม; ส่วนอีก 3 พระองค์หลังจากพระนางได้แก่ โคเก็ง, เมโช และโกะ-ซากูรามาจิ
เรื่องเล่าแบบดั้งเดิม.
ก่อนขึ้นครองราชบัลลังก์ดอกเบญจมาศ เก็นโชมีพระนามส่วนพระองค์ ("อิมินะ") ว่า ฮิดากะ"-ฮิเมะ"
เก็นโชเป็นพระเชษฐภคินีในจักรพรรดิมมมุและพระราชธิดาในเจ้าชายคูซากาเบะกับพระมเหสีที่ภายหลังกลายเป็นจักรพรรดินีเก็มเม ดังนั้น พระนางจึงเป็นพระราชนัดดาในจักรพรรดิเท็มมุกับจักรพรรดินีจิโตผ่านพระราชบิดา และพระราชนัดดาในจักรพรรดิเท็งจิผ่านพระราชมารดา
เหตุการณ์ในพระชนมชีพเก็นโช.
การสืบราชบัลลังก์ของจักรพรรดินีเก็นโชตั้งใจเป็นช่วงสำเร็จราชการแทนพระองค์ จนกระทั่งเจ้าชายโอบิโตะ พระราชโอรสในจักรพรรดิมมมุ ผู้มีศักดิ์เป็นพระอนุชาผู้ล่วงลับ มีวุฒิภาวะเพียงพอที่จะขึ้นครองบัลลังก์ได้ ภายหลังโอบิโตขึ้นครองราชย์เป็นจักรพรรดิโชมุ
จักรพรรดินีเก็มเมทรงแต่งตั้งโอบิโตะเป็นมกุฎราชกุมารใน ค.ศ. 714 ปีถัดมาจักรพรรดินีเก็มเมในช่วงพระชนมพรรษา 50 พรรษา สละราชสมบัติให้แก่เก็นโช ตอนนั้นโอบิโตะมีพระชนมพรรษาเพียง 14 พรรษา
ใน ค.ศ. 724 เก็นโชสละราชสมบัติให้แก่พระราชนัดดาที่ภายหลังรู้จักกันในนามจักรพรรดิโชมุ เก็นโชยังคงมีพระชนมชีพหลังสละราชบัลลังก์อีก 25 ปี พระนางไม่เคยอภิเษกสมรสและไม่มีพระราชโอรสธิดา พระนางสวรรคตตอนพระชนมพรรษา 65 พรรษา
รัชสมัยของเก็นโช.
ปีในรัชสมัยเก็นโชมีมากกว่าหนึ่งชื่อศักราชหรือ"เน็งโง"
จักรพรรดินีโคเก็ง

จักรพรรดินีโคเก็ง (ประมาณ ค.ศ. 718 – 28 ธันวาคม ค.ศ. 770) หรือ จักรพรรดินีโชโตกุ  เป็นสมเด็จพระจักรพรรดินีแห่งญี่ปุ่น พระองค์เป็นพระมหากษัตริย์องค์ที่ 46 (ในพระนาม โคเก็ง) และ 48 (ในพระนาม โชโตกุ) ของประเทศญี่ปุ่น ตามลำดับการสืบทอด
พระนางเป็นพระราชธิดาในจักรพรรดิโชมุกับจักรพรรดินีโคเมียว พระนางเป็นหนึ่งในสองสมเด็จพระจักรพรรดินีที่ครองราชย์สองครั้ง อีกพระองค์หนึ่งคือจักรพรรดินีโคเงียวกุ พระนางครองราชย์ครั้งแรกเมื่อ ค.ศ. 749 ต่อจากจักรพรรดิโชมุ พระราชบิดา และผู้ที่มาครองราชย์ต่อจากพระนางคือสมเด็จพระจักรพรรดิจุนนิง ครองราชย์ครั้งที่สองเมื่อ ค.ศ. 764 ต่อจากสมเด็จพระจักรพรรดิจุนนิง และผู้ที่มาครองราชย์ต่อจากพระนางคือสมเด็จพระจักรพรรดิโคนิง ในการครองราชย์ครั้งที่สองนี้พระนางครองราชย์จนเสด็จสวรรคต ตลอดพระชนมชีพพระนางไม่เคยอภิเษกสมรส
เรื่องเล่าแบบดั้งเดิม.
พระนามส่วนพระองค์ของจักรพรรดินีโคเก็งคือ อาเบะ  โดยมีพระราชบิดาคือจักรพรรดิโชมุ กับพระราชมารดาคือจักรพรรดินีโคเมียว
รัชสมัย.
ปีในรัชสมัยโคเก็งมีมากกว่าหนึ่งชื่อ
ปีในรัชสมัยโชโตกุมีมากกว่าหนึ่งชื่อ
เนบิวลากระดูกงูเรือ

พิกัด: &zoom=&show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 10h 45m 08.5s, −59° 52′ 04″
เนบิวลากระดูกงูเรือ  หรือรู้จักกันดีในชื่อ เนบิวลใหญ่ในกระดูกงูเรือ, เนบิวลากระดูกงูเรืออีต้า หรือNGC 3372 เป็นเนบิวลาสว่างขนาดใหญ่ที่อยู่รอบ ๆ กระจุกดาวเปิด Eta Carinae และHD 93129A สองดาวส่วนใหญ่และสว่างในทางช้างเผือกของเราอยู่ในหมู่พวกเขา เนบิวลานี้อยู่ห่างระหว่างประมาณ 6,500 กับ 10,000 ปีแสงจากโลก ปรากฏอยู่ในกลุ่มดาวกระดูกงูเรือ และตั้งอยู่ในแขนกระดูกงูเรือ-คนยิงธนู เนบิวลานี้เป็นเนบิวลาประเภทดาวฤกษ์ O
เนบิวลานี้เป็นเนบิวลาเป็นหนึ่งในเนบิวล่ากระจายแสงที่ใหญ่ที่สุดในท้องฟ้าของเรา แม้ว่ามันจะเป็นบางส่วนสี่เท่าที่มีขนาดใหญ่และแม้กระทั่งสว่างกว่าเนบิวลาที่โด่งดัง คือ เนบิวลานายพราน เนบิวลากระดูกงูเรือ เป็นที่รู้จักกันมากน้อย เนื่องจากตำแหน่งห่างไกลในซีกใต้ ค้นพบโดยนีกอลา หลุยส์ เดอ ลากาย ในปี 1751–52 จากที่แหลมกู๊ดโฮป
กีฬาเยาวชนแห่งชาติ ครั้งที่ 29

กีฬาเยาวชนแห่งชาติ ครั้งที่ 29 หรือ มหาสารคามเกมส์ เป็นการจัดการแข่งขันกีฬาเยาวชนแห่งชาติครั้งที่ 29 โดยจังหวัดมหาสารคามเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด
สัญลักษณ์การแข่งขัน.
ตราสัญลักษณ์.
ตราสัญลักษณ์การแข่งขันกีฬาเยาวชนแห่งชาติ ครั้งที่ 29 เป็นรูปพระธาตุนาดูน ซึ่งเป็นสิ่งที่ประชาชนให้ความเคารพนับถือ ตั้งอยู่ที่อำเภอนาดูน จังหวัดมหาสารคาม ด้านบนเป็นสัญลักษณ์ของการกีฬาแห่งประเทศไทย ประดับอยู่ด้านบนของพระธาตุนาดูน
ตุ๊กตาสัญลักษณ์.
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 29 มีสองตัวชื่อ "ปูแป้ง" และ "รำพัน" โดยมีต้นแบบมาจากปูทูลกระหม่อม ซึ่งเป็นปูที่มีสีสันสวยงาม และพบแห่งเดียวที่จังหวัดมหาสารคาม และเป็นสัตว์นำโชค
พิธีการ.
พิธีเปิด.
พิธีเปิดการแข่งขัน จัดขึ้นในวันที่ 18 มีนาคม พ.ศ. 2556 ณ สนามกีฬาสถาบันการพลศึกษา วิทยาเขตมหาสารคาม โดยจัดการแสดงไว้ทั้งหมด 4 ชุด ได้แก่ “อลังการเยาวชนสกลไสว” เป็นขบวนพาเหรดสีสันสวยงาม “ออนซอน มหาสารคามเสน่ห์อีสาน” ที่ใช้ชุดคณะกลองยาว 25 คณะ และนักแสดงฟ้อนรำกว่า 400 คน “มหัศจรรย์ไฟศักดิ์สิทธิ์สถิตใจ” ที่เป็นขบวนอัญเชิญไฟพระฤกษ์อย่างตระการตา และ “โรจน์ไสวไฟกีฬาสู่สากล” ซึ่งเป็นการแสดงชุดสุดท้าย โดยการแสดทั้งหมดเน้นเรื่องวัฒนธรรมของชาวมหาสารคาม ความเป็นเอกลักษณ์ของอีสาน และพลังของเยาวชนที่จะก้าวสู่อนาคตของชาติ และมีการเดินขบวนพาเหรดนักกีฬาจาก 77 จังหวัดลงสู่สนามกีฬา
พิธีปิด.
พิธีปิดการแข่งขันจัดขึ้นในวันที่ 29 มีนาคม พ.ศ. 2556 เวลา 17.00 น. ณ สนามสถาบันการพลศึกษา วิทยาเขตมหาสารคาม โดยจัดการแสดงไว้ทั้งหมด 4 ชุด ได้แก่ "ม่วนซื่นไมตรีจิตมิตรภาพ" เป็นการแสดงที่สร้างความครื้นเครงให้กับนักกีฬา "พลังเยาวชนซึ้งซาบตราบดินฟ้า", "ส่งมอบไฟ ด้วยใจรัก ด้วยศรัทธา" และการแสดง "สืบคุณค่าพลังกีฬาสู่สากล" ต่อจากนั้นผู้ชมในสนามได้สัมผัสผ้าสร้อยดอกหมาก ก่อนที่จะแสดงร่วมพิธีปิดและดับไฟในกระถางคบเพลิง 
พิธีมอบธงในพีธีปิด ดร.ยิ่งยศ อุดรพิมพ์ นายกสมาคมกีฬาจังหวัดมหาสารคาม ได้มอบธงประจำการแข่งขันให้กับ จังหวัดศรีสะเกษ ซึ่งจะเป็นเจ้าภาพกีฬาเยาวชนแห่งชาติ ครั้งที่ 30 โดยมอบให้กับ นายนพวัชร สิงห์ศักดา ผู้ว่าราชการจังหวัดมหาสารคาม ก่อนมอบต่อไปให้กับ นายกนกพันธุ์ จุลเกษม ผู้ว่าการการกีฬาแห่งประเทศไทย ในฐานะประธานอำนวยการจัดการแข่งขัน ก่อนที่จะส่งต่อไปยัง นายสิริพงศ์ อังคสกุลเกียรติ นายกสมาคมกีฬาจังหวัดศรีสะเกษ นายสนิท ขาวสะอาด รองผู้ว่าราชการจังหวัดศรีสะเกษ และส่งให้กับ นายประทีป กีรติเรขา ผู้ว่าราชการจังหวัดศรีสะเกษเป็นคนสุดท้าย
ซึ่งช่วงสุดท้านในพิธีปิด จังหวัดศรีสะเกษได้นำการแสดงชื่อว่า "ออนซอนนครลำดวน" มาแสดง ซึ่งการแสดงชุดนี้เป็นการแสดงที่รวมศิลปวัฒนธรรมของ 4 ชนเผ่าของจังหวัด ได้แก่ ส่วย ลาว เยอ เขมร โดยใช้เวลาแสดง 10 นาที ใช้นักแสดงจากโรงเรียนศรีสะเกษวิทยาลัย
พิธีเชิญคบเพลิง.
การวิ่งคบเพลิงใช้นักกีฬา 5 คน ได้แก่ พิเศษสุทธิ์ อิสสระวงศ์ นักฟุตบอลเยาวชนทีมชาติไทย ณัฐพงษ์ กัณหคุณ นักกีฬาลีลาศ พัชร สมจริง นักกีฬาเทควันโดทีมชาติไทย พิมพิกา มุ่งสุเพ็ง และสุกัญญา คำทอง นักกีฬาตะกร้อลอดห่วงเยาวชนทีมชาติไทย และผู้จุดคบเพลิง ได้แก่ ธนวรรธก์ ปาละจินต์ นักกีฬาว่ายน้ำเยาวชนทีมชาติ
 #เปลี่ยนทาง มหาสารคาม (เจ้าภาพ)
สรุปเหรียญรางวัล.
หมายเหตุ รายการที่ครองเหรียญร่วมกัน
จักรพรรดินีเมโช

โอกิโกะ  ได้รับเกียรติหลังสวรรคตเป็น จักรพรรดินีนาถเมโช (9 มกราคม ค.ศ. 1624 – 4 ธันวาคม ค.ศ. 1696) เป็นกษัตริย์ญี่ปุ่นองค์ที่ 109 ตามลำดับการสืบราชบัลลังก์แบบดั้งเดิม รัชสมัยของพระนางอยู่ในช่วง ค.ศ. 1629 ถึง 1643
ในประวัติศาสตร์ญี่ปุ่น เมโชเป็นสตรีคนที่ 7 จาก 8 คนที่กลายเป็นสมเด็จพระจักรพรรดินีนาถ โดย 6 พระองค์ก่อนหน้าได้แก่ ซูอิโกะ, โคเงียวกุ/ไซเม, จิโต, เก็มเม, เก็นโช และโคเก็ง/โชโตกุ ส่วนคนหลังพระนางคือโกะ-ซากูรามาจิ
ลำดับวงศ์ตระกูล.
ก่อนที่เมโชขึ้นครองราชบัลลังก์ดอกเบญจมาศ พระนางมีพระนามส่วนพระองค์ ("อิมินะ") ว่า โอกิโกะ  และมีตำแหน่งก่อนขึ้นครองราชย์คือ อนนะ-อิจิ-โนะ-มิยะ  พระนางเป็นพระราชธิดาองค์ที่ 2 ในจักรพรรดิโกะ-มิซูโน พระราชมารดามีพระนามว่าโทกูงาวะ มาซาโกะ ธิดาใน"โชกุน" โทกูงาวะ ฮิเดตาดะกับภรรยานามโอเอโยะ ฮิเดตาดะเป็นบุตรของโทกูงาวะ อิเอยาซุกับโออาอิ
รัชสมัย.
ปีในรัชสมัยของพระนางมีเพียงชื่อศักราชเดียว
รัฐฟุญัยเราะฮ์

ฟุญัยเราะฮ์  หรือ อัลฟุญัยเราะฮ์ ("Al Fuǧaira") เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ เป็นรัฐเดียวของประเทศที่มีชายฝั่งติดกับอ่าวโอมานและไม่ติดกับอ่าวเปอร์เซีย ฟุญัยเราะฮ์ปกครองด้วยระบอบราชาธิปไตย โดยมีเจ้าผู้ครองรัฐองค์ปัจจุบันคือเชคฮะมัด บิน มุฮัมมัด อัชชัรกี
รัฐอัจญ์มาน

อัจญ์มาน ("ʿAǧmān") เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 259 ตารางกิโลเมตร มีประชากรประมาณ 361,160 คน เป็นรัฐที่เล็กที่สุดในบรรดารัฐทั้งเจ็ด ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ เชคฮุมัยด์ บิน รอชิด อันนุอัยมี
สัตวบาล

สัตวบาล (Animal Husbandry) หรือ สัตวศาสตร์ (Animal Science) คือวิชาว่าด้วยการอภิบาลปศุสัตว์ จัดเป็นศาสตร์แขนงหนึ่งที่รวบรวมองค์ความรู้ในด้านการจัดการฟาร์ม, การโภชนาศาสตร์สัตว์ (animal Nutrotion), การปรับปรุงพันธุ์สัตว์ (animal Breeding), การพัฒนาเทคโนโลยีการผลิตสัตว์ (animal Technology), การแปรรูปผลิตภัณฑ์สัตว์ 
(Food processing) และการอนุรักษ์ดำรงไว้ของสายพันธุ์สัตว์ นับว่าเป็นศาสตร์ที่มีความสำคัญยิ่งในการผลิตสัตว์และเลี้ยงดูสัตว์ให้เจริญเติบโต แข็งแรง ปราศจากโรค และทำให้สัตว์สามารถแพร่ขยายพันธุ์ได้มากพอกับความต้องการบริโภค
สัตวบาลเป็นวิชาชีพที่ถือกำเนิดขึ้นพร้อมกับการสถาปนา มหาวิทยาลัยเกษตรศาสตร์ ในปี พ.ศ. 2486 โดย หลวงสุวรรณวาจกกสิกิจ ซึ่งการทำงานของ สัตวบาล จะยึดหลักวิชาการ ในสายวิชาชีพ 5 ประการคือ การจัดการฟาร์มดี, พันธุ์สัตว์ดี, อาหารดี, การสุขาภิบาลดี, การแปรรูปผลิตภัณฑ์สัตว์ดี
สัตวบาลของช้างจะเรียกว่า "คชบาล", ของม้าและลาจะเรียกว่า "อัศวบาล", ของแกะจะเรียกว่า "เมษบาล", ของเก้งและกวางจะเรียกว่า "มฤคบาล"
วูกัช ปิชต์แชก

วูกัช ปิชต์แชก (([ˈwukaʂ ˈpʲiʂt͡ʂɛk]) (เกิด 3 มิถุนายน 1985) เป็นนักฟุตบอลชาวโปแลนด์ ซึ่งเล่นให้กับสโมสรกอตเชากอวิตแซ-ซดรุย ในตำแหน่งกองหลัง ก่อนหน้านี้เล่นในสโมสรกีฬาแฮร์ทาเบอร์ลิน ซาแกวมบีแยลูบิน และโบรุสซีอาดอร์ทมุนท์
อิพิสโกพีแคนทูนเมนต์

อิพิสโกพีแคนทูนเมนต์  เป็นเมืองหลวงของแอโครเทียรีและดิเคเลีย ซึ่งเป็นอาณานิคมโพ้นทะเลของสหราชอาณาจักร ตั้งอยู่ในเขตแอโครเทียรี นอกจากนี้อิพิสโกพีแคนทูนเมนต์ยังถูกใช้เป็นฐานทัพของกองกำลังสหราชอาณาจักรบนเกาะไซปรัสด้วย
เป็นเมืองหลักของแอโครเทียรีและดิเคเลีย ดินแดนโพ้นทะเลของบริเตนบนเกาะไซปรัส ซึ่งทำหน้าที่เป็นฐานทัพ ตั้งอยู่ทางตะวันตกเฉียงเหนือของเขตฐานอธิปไตยฝั่งตะวันตก (แอโครเทียรี) ซึ่งเป็นหนึ่งในสองพื้นที่ในดินแดนของตน แม้ว่าจะไม่ใช่ฐานทัพอังกฤษที่ใหญ่ที่สุดบนเกาะ แต่ก็เป็นที่ตั้งสำนักงานใหญ่ฝ่ายบริหารทั้งฝ่ายพลเรือนและฝ่ายทหารของฐานทัพอธิปไตย อิพิสโกพีในปัจจุบันอยู่ภายใต้เขตบัญชาการกองทัพอังกฤษไซปรัส
ศัพทมูลวิทยา.
คำว่า 'Episkopi' ในชื่อดินแดนมาจากศัพท์ภาษากรีกว่า Επισκοπικός หมายถึง "พระราชาคณะ" เหตุที่ได้ชื่อนี้เนื่องจากบริเวณนี้ในอดีตทำหน้าที่เป็นที่ตั้งมุขยมณฑลบิชอปออร์ทอดอกซ์
ลัสปัลมัสเดกรันกานาเรีย

ลัสปัลมัสเดกรันกานาเรีย  เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือซานตากรุซเดเตเนริเฟ เป็นเมืองที่มีประชากรมากที่สุดในแคว้น และมีประชากรมากเป็นอันดับเก้าในสเปน ลัสปัลมัสเดกรันกานาเรียมีประชากรใน พ.ศ. 2563 อยู่ที่ 383,308 คน เมืองนี้มีเขตเมืองที่มีประชากรมากเป็นอันดับ 5 ของประเทศสเปนและเขตปริมณฑลที่มีประชากรมากเป็นอันดับ 9 หรือ 10 ของประเทศ (ขึ้นอยู่กับข้อมูล)
ซานตากรุซเดเตเนริเฟ

ซานตากรุซเดเตเนริเฟ  เป็นหนึ่งในสองเมืองหลักของกานาเรียสซึ่งมีฐานะเป็นแคว้นปกครองตนเองแห่งหนึ่งของประเทศสเปน อีกเมืองหนึ่งคือลัสปัลมัสเดกรันกานาเรีย เมืองนี้มีประชากร 222,417 คน
ปงตาแดลกาดา

ปงตาแดลกาดา  เป็นเมืองหลวงของอะโซร์ส ซึ่งเป็นเขตปกครองตนเองของประเทศโปรตุเกส มีประชากร 64,516 คน
ปงตาแดลกาดา : ตัวเมืองเก่า (ในพื้นหลังด้านซ้าย), สระว่ายน้ำสาธารณะและ "Marina Pero de Teive" (ท่าลงเรือชมปลาวาฬ), สำนักสงฆ์ "Ermida da Mae de Deus" (บนเนินเขาด้านขวา)
อาสนวิหารอาแฌ็ง

อาสนวิหารอาแฌ็ง  เรียกชื่อเต็มว่า อาสนวิหารนักบุญกาแพรแห่งอาแฌ็ง  เป็นอาสนวิหารโรมันคาทอลิกและที่ตั้งของมุขนายกประจำมุขมณฑลอาแฌ็ง ตั้งอยู่ที่เมืองอาแฌ็ง จังหวัดลอเตการอน แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญกาแพรแห่งอาแฌ็ง
อาสนวิหารอาแฌ็งได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 รวมทั้งเป็นสถานที่สำคัญแห่งหนึ่งบนเส้นทางแห่งผู้แสวงบุญ (เส้นทางซานเตียโกเดกอมโปสเตลาในประเทศฝรั่งเศส) ซึ่งได้ขึ้นทะเบียนเป็นมรดกโลกโดยยูเนสโกในปี ค.ศ. 1998
ประวัติ.
อาสนวิหารแห่งอาแฌ็งในปัจจุบันนี้ได้สร้างขึ้นในสมัยคริสต์ศตวรรษที่ 12 เพื่อเป็นโบสถ์คอลลีเจียต (collegiate church) ของนักบวช (canons) ซึ่งอุทิศแด่นักบุญกาแพรแห่งอาแฌ็ง โดยอาสนวิหารนี้สร้างบนฐานของมหาวิหารเดิมซึ่งสร้างราวคริสต์ศตวรรษที่ 6 ภายหลังจากการถูกทำลายโดยเหล่าชาวนอร์มันเมื่อปี ค.ศ. 853
ต่อมาในเดือนธันวาคม ค.ศ. 1561 ได้ถูกทำลายลงอีกในช่วงสงครามศาสนา และหลังจากการปฏิวัติฝรั่งเศสเมื่อปี ค.ศ. 1789 อาสนวิหารได้กลายเป็นร้านขายอาหารสัตว์ ก่อนที่จะกลับมาเป็นโบสถ์อีกครั้งเมื่อปี ค.ศ. 1796 และได้รับการเสกขึ้นเป็นอาสนวิหารในปี ค.ศ. 1801 เพื่อเป็นที่ตั้งของมุขมณฑลอาแฌ็งแทนอาสนวิหารนักบุญสเทเฟนเดิมซึ่งถูกทำลายลงในช่วงการปฏิวัติฝรั่งเศส
อาสนวิหารแห่งนี้ได้เป็นหนึ่งในสถานที่แรกที่ได้รับการถ่ายภาพแบบสีในปี ค.ศ. 1877 โดยหลุยส์ อาร์ตูร์ ดูว์โก ดูว์ โอรง ช่างภาพชาวฝรั่งเศส
ลักษณะทางสถาปัตยกรรม.
แผนผังของอาสนวิหารนี้เป็นแบบกางเขนลาติน เหมือนกับอาสนวิหารส่วนใหญ่ในฝรั่งเศสตอนใต้ บริเวณกลางโบสถ์สร้างประมาณคริสต์ศตวรรษที่ 13 
ส่วนประกอบหลักเด่น ๆ ที่สำคัญรวมถึง : มุขโค้งแบบโรมาเนสก์ซึ่งถูกขยายต่อด้วยบริเวณกลางโบสถ์ 1 ช่วงแบบแบบกอทิก และการแทนที่หอระฆังที่ทำด้วยไม้ เป็นหอระฆังแบบที่เห็นในปัจจุบันในปีค.ศ. 1835 ซึ่งมีลักษณะพิเศษคือ ประกอบด้วยแบบกอทิกของทั้ง 3 ช่วง (ช่วงต้น, แรยอน็อง และฟล็องบัวย็อง) โดยเรียงจากฐานขึ้นไปทีละชั้น ซึ่งสร้างในดำริของมุขนายกเลเวซู เดอ เวอแซ็ง
ภาพเขียนสีบริเวณฝาผนังและเพดานบอกเล่าเรื่องราวของการเข้ามาของคริสต์ศาสนาในภูมิภาค งานชิ้นเอกได้แก่งานภาพเขียนเกี่ยวกับผู้สังเวยเพื่อศาสนาคนแรกของอาแฌ็ง ภาพอื่น ๆ อาทิ ผู้นิพนธ์พระวรสารสี่ท่าน อัครทูต อับราฮัม โนอาห์ ยาโคบ เป็นต้น
จะสังเกตได้ว่าทางเดินกลางนั้นจะมีช่วงสั้นกว่าปกติ โดยเฉพาะเมื่อเทียบกับส่วนบริเวณพิธีแล้ว ซึ่งเป็นเหตุมาจากการเปลี่ยนแปลงทางการเมืองและปัจจัยทางเศรษฐกิจในแต่ละยุคสมัย ทำให้เป็นที่มาของแบบสำเร็จของอาสนวิหารแห่งนี้
เนบิวลาเอสกิโม

เนบิวลาเอสกิโม  หรือรู้จักกันดีในชื่อ NGC 2392,เนบิวลาคลาวน์เฟช หรือ คาล์ดเวลล์ 39 เป็นเนบิวลาดาวเคราะห์ชนิดเปลือกสองชั้นสองขั้ว ค้นพบโดยนักดาราศาสตร์ วิลเลียม เฮอร์เชล ในปี 1787 มีรูปร่างคล้ายกับศีรษะของบุคคลที่ล้อมรอบด้วยหมวกคลุมศีรษะที่ทำติดกับเสื้อกันหนาวแบบเอสกิโม ตั้งอยู่ท่ามกลางแก๊สที่ประกอบด้วยชั้นนอกของดาวคล้ายดวงอาทิตย์ เส้นใยชั้นในที่มองเห็นได้เป็นสสารที่ถูกผลักด้วยอนุภาคจากดาวส่วนกลาง วงแก๊สชั้นนอกมีเส้นใยที่ยาวมากกว่าธรรมดา คือยาวระดับปีแสง เนบิวลา NGC 2392 อยู่ห่างจากโลกกว่า 2,870 ปีแสง และสามารถมองเห็นด้วยกล้องโทรทรรศน์ขนาดเล็กในกลุ่มดาวคนคู่
รัฐอาบูดาบี

อาบูดาบี  หรือ อะบูเซาะบี ("Abū Ẓabī") เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 67,340 ตารางกิโลเมตร มีประชากรประมาณ 1,967,659 คน อาบูดาบีเป็นรัฐที่ใหญ่ที่สุดและเป็นที่ตั้งของเมืองหลวงของประเทศคือกรุงอาบูดาบี ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ โมฮัมเหม็ด บิน ซายิด อัลนะฮ์ยาน ซึ่งเป็นประธานาธิบดีสหรัฐอาหรับเอมิเรตส์
แม่น้ำกาตาตุมโบ

แม่น้ำกาตาตุมโบ  เป็นแม่น้ำในทวีปอเมริกาใต้ ต้นน้ำอยู่ทางตอนเหนือของประเทศโคลอมเบีย ไหลไปทางตะวันออกเฉียงเหนือ ข้ามเขตแดนประเทศเวเนซุเอลา แล้วไหลลงทะเลสาบมาราไกโบ แม่น้ำมีความยาว 210 ไมล์ (338 กม.)
คุนตูร์

คุนตูร์ (Guntur) เป็นเมืองในรัฐอานธรประเทศ ประเทศอินเดีย ตั้งอยู่ทางทิศเหนือและตะวันตกของอ่าวเบงกอลประมาณ 40 ไมล์ (64 กม.) และอยู่ทางทิศใต้ของเมืองหลวงของประเทศ กรุงนิวเดลี ราว 1,000 ไมล์ (1,600 กม.) และอยู่ทางทิศตะวันออกเฉียงใต้ของเมืองหลวงของรัฐ ไฮเดอราบาด 266 กม. (165 ไมล์) 
เมืองเป็นศูนย์กลางการเรียนรู้ ศูนย์กลางการค้า<ref name="Commerce/business in the region"></ref> อุตสาหกรรมและการเกษตร มีสินค้าส่งออก เช่น พริก ฝ้าย ยาสูบ
บะมอ

บะมอ  เป็นเมืองในรัฐกะชีน ประเทศพม่า ตั้งอยู่ทางตอนเหนือของประเทศ บนฝั่งแม่น้ำอิรวดีตอนบน ห่างจากเมืองมยิจีนาไปทางทิศใต้ 186 กิโลเมตร และห่างจากเขตแดนประเทศจีน (มณฑลยูนนาน) ราว 65 กิโลเมตร ประชากรประกอบด้วยชาวจีน ไทใหญ่ รวมถึงชาวกะชีน ที่อาศัยอยู่บริเวณหุบเขาและในเมือง เป็นเมืองต้นทางการเดินเรือในแม่น้ำอิรวดีติดต่อกับย่างกุ้งและอยู่บนเส้นทางถนนที่เชื่อมระหว่างภาคเหนือของพม่ากับมณฑลยูนนานของจีน
"บะมอ" มีที่มาจากคำว่า "ม่านหม่อ"  ในภาษาไทใหญ่ ตรงกับคำว่า "บ้านหม้อ" ในภาษาไทย ซึ่งมีความหมายว่า "หมู่บ้านของช่างปั้นหม้อ"
วัดเขาพระอังคาร

วัดเขาพระอังคาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจริญสุข อำเภอเฉลิมพระเกียรติ จังหวัดบุรีรัมย์ ที่ตั้งวัดตั้งอยู่บนยอดเขาพระอังคารซึ่งเป็นภูเขาไฟที่ดับสนิทแล้ว มีความสูงจากระดับน้ำทะเล 320 เมตร
ก่อนที่จะมีการสร้างวัดเขาพระอังคาร มีหลักฐานว่าที่นี่เคยเป็นพุทธสถานมาแต่โบราณ โดยได้พบโบราณวัตถุคือใบเสมาหินบะซอลต์เนื้อละเอียดสมัยทวารวดี ใบเสมาเหล่านี้มีภาพสลักรูปบุคคล สถูป ดอกบัว และธรรมจักร สันนิษฐานว่าสร้างขึ้นในราวพุทธศตวรรษที่ 13-14 ส่วนในประวัติลายแทงธาตุพนมกล่าวว่าเมื่อ พ.ศ. 8 มีการนำพระอังคารธาตุ (เถ้ากระดูก) ของพระพุทธเจ้ามาประดิษฐานที่เขาลูกนี้ จนเมื่อ พ.ศ. 2520 พระอาจารย์ปัญญา วุฒิโธ จึงได้มาสร้างวัดบนยอดเขา และนำพระอังคารธาตุขึ้นบรรจุในสถูปบนยอดของอุโบสถที่สร้างขึ้นโดยนำศิลปะสมัยต่าง ๆ มาผสมผสานกันภายในบริเวณวัด ตั้งเป็นวัดเมื่อวันที่ 26 พฤษภาคม พ.ศ. 2529 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2529
พระปรางค์มียอดเจดีย์ 3 องค์บนฐานเดียวกัน มีพระพุทธรูปประดิษฐานอยู่ตามมุมและซุ้มทิศต่าง ๆ ภายในอุโบสถมีภาพจิตรกรรมฝาผนังเรื่องราวพุทธชาดกที่มีตัวอักษรบรรยายเรื่องราวเป็นภาษาอังกฤษ บริเวณรอบอุโบสถมีพระพุทธรูปปางมารวิชัยจำนวน 108 องค์ ตั้งเรียงรายล้อมรอบอุโบสถไว้ มีใบเสมาหินทรายและธรรมจักรสมัยทวารวดี 8 คู่ ตั้งไว้รอบโบสถ์ ในวิหารหลังหนึ่งด้านข้างอุโบสถประดิษฐานพระคันธารราษฎร์และรอยพระพุทธบาทจำลอง ลานสนามกลางแจ้งหน้าวัดมีพระพุทธรูปปางไสยาสน์ (พระพุทธรูปนอน) ขนาดใหญ่
ปราสาทหนองหงส์

ปราสาทหนองหงส์ เป็นเทวสถานที่สร้างขึ้นตามคติของศาสนาฮินดูในรูปแบบศิลปะขอมแบบบาปวนตอนปลาย (พ.ศ. 1550–1630) ต่อนครวัดตอนต้น (พ.ศ. 1650–1725) ตั้งอยู่บนพื้นราบในพื้นที่หมู่ 9 ตำบลโนนดินแดง อำเภอโนนดินแดง จังหวัดบุรีรัมย์ ลักษณะเป็นปราสาทก่ออิฐตั้งเรียงกันสามหลังบนฐานไพที ปราสาททั้งสามหันหน้าไปทางทิศตะวันออก ด้านหน้าปราสาทองค์ทิศใต้มีอาคารบรรณาลัยตั้งอยู่ 
ปัจจุบันได้รับการบูรณะแล้ว พบว่ามีการก่อสร้าง 2 สมัย สมัยแรก คือ กลุ่มปราสาท 3 หลัง สร้างขึ้นในสมัยบาปวนและสมัยที่ 2 มีการก่อสร้างเพิ่มเติมในส่วนของมณฑป บรรณาลัย ซุ้มประตู และกำแพงแก้ว ในสมัยนครวัด
เนบิวลาตาแมว

พิกัด: &show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 17h 58m 33.423s, +66° 37′ 59.52″
เนบิวลาตาแมว  หรือรู้จักกันดีในชื่อ NGC 6543 หรือ Caldwell 6 เป็นเนบิวลาดาวเคราะห์ที่ตั้งอยู่ในกลุ่มดาวมังกร การก่อตัวของมันเป็นหนึ่งในเนบิวลาที่ซับซ้อนมากที่สุดที่รู้จักกัน ค้นพบโดย วิลเลียม เฮอร์เชล ในวันที่ 15 กุมภาพันธ์ ค.ศ. 1786 และเป็นเนบิวลาดาวเคราะห์แรกที่มีคลื่นความถี่ถูกตรวจสอบโดย นักดาราศาสตร์สมัครเล่นชาวอังกฤษ วิลเลียม ฮักกินส์ ในปี 1786 ผลของการสำรวจหลังจากแสดงให้เห็นเป็นครั้งแรก ซึ่งเนบิวลาดาวเคราะห์ประกอบด้วยก๊าซร้อน แต่ไม่ใช้ดาวฤกษ์ ขณะนี้เนบิวลาถูกตั้งข้อสังเกตผ่านสเปกตรัมแม่เหล็กไฟฟ้าในรูปแบบเต็ม จากอินฟราเรดไกลจนถึงรังสีเอกซ์
ปัจจุบันการศึกษาเผยให้เห็นปริศนาหลาย ๆ อย่าง ความยุ่งยากของโครงสร้างอาจจะเกิดขึ้นในส่วนหนึ่งโดยวัสดุพุ่งออกมาจากดาวส่วนกลางแบบไบนารี แต่เป็นยังไม่มีหลักฐานโดยตรงที่ดาวกลางมีสหายอยู่ นอกจากนี้การตรวจวัดอนุภาคสารเคมีเผยให้เห็นความคลาดเคลื่อนขนาดใหญ่ระหว่างการตรวจวัดทำโดยทั้งสองวิธีการต่าง ๆ สาเหตุซึ่งมีความไม่แน่นอน กล้องโทรทรรศน์ฮับเบิลสังเกตการณ์เห็นหมายเลขของวงสลัวรอบดวงตา กลไกที่แน่นอนของการปลดปล่อยก้อนเหล่านั้น แต่ก็ไม่มีความชัดเจน
เมอส์

เมอส์ ([ˈmœʁs]; รูปแบบเก่า: "Mörs"; archaic Dutch: "Murse", "Murs" or "Meurs") เป็นเมืองในประเทศเยอรมนี ในรัฐนอร์ทไรน์-เว็สท์ฟาเลิน บนฝั่งแม่น้ำไรน์ เคยตกเป็นส่วนหนึ่งของปรัสเซียในตอนต้นคริสต์ศตวรรษที่ 18
เนบิวลาอเมริกาเหนือ

เนบิวลาอเมริกาเหนือ  หรือรู้จักกันดีในชื่อ NGC 7000 หรือ คอลด์เวลล์ 20 เป็นเนบิวลาแผ่รังสีที่ตั้งอยู่ในกลุ่มดาวหงส์ ใกล้กับดาวเดเนบ ซึ่งเป็นดาวฤกษ์ยักษ์สีน้ำเงินที่สว่างที่สุด รูปร่างที่โดดเด่นของเนบิวลาคล้ายกับทวีปอเมริกาเหนือ พร้อมด้วยความสำเร็จในอ่าวเม็กซิโก บางครั้งมันถูกเรียกว่า "เนบิวลาอเมริกาเหนือ"
เอ็นจีซี 5189

เอ็นจีซี 5189  หรือรู้จักกันดีในชื่อ กัม 47, ไอซี 4274 หรือชื่อเล่น เนบิวลาดาวเคราะห์เกลียว เป็นเนบิวลาดาวเคราะห์ที่ตั้งอยู่ในกลุ่มดาวแมลงวัน ค้นพบโดย เจมส์ ดันลอพ ในวันที่ 1 กรกฎาคม 1826 ที่เป็นหมวดหมู่ Δ252 เป็นเวลาหลายปีที่เข้ามาในทศวรรษที่ 1960 มันคิดว่าเป็นเนบิวลาแผ่รังสีที่สว่างสดใส
ไฮเปอร์โนวา

ไฮเปอร์โนวา  เป็นซูเปอร์โนวาชนิดหนึ่งที่ปล่อยพลังงานสูงกว่ามาตรฐานของซูเปอร์โนวาทั่วไป การระเบิดดังกล่าวเชื่อว่าอาจจะมีความเกี่ยวข้องการปะทุแสงวาบของรังสีแกมมาที่ระยะการปะทุค่อนข้างยาว